Δείτε τι θα γίνει στην σειρά Καταιγίδα – Επεισόδιο 21\nΤρομερές και σε αυτό το επεισόδιο οι εξελίξεις αφού βλέπουμε την Φαίη να καταλαβαίνει πολύ γρήγορα ότι το σχέδιο εκδίκησης που είχε φτιάξει εκείνη, έχει αρχίσει σιγά σιγά να γυρίζει μπούμερανγκ προς αυτήν και θα έχει πολύ καταστροφικές συνέπειες. Καταιγίδα – Επεισόδιο 21\nΤζιχαντιστές … τραβεστί αιχμάλωτοι των Κούρδων στη Συρία!\nΟ Λευτέρης θα μάθει από τον Γεράσιμο ότι στην Κύπρο βρίσκεται ο Ορέστης και κάνει ότι περνάει από το χέρι του, ώστε να καταφέρει να τον βρει. Παράλληλα βλέπουμε και τον Μιχάλη να καταφέρνει και να μαθαίνει ένα από τα μεγάλα μυστικά της Κατερίνας και δείχνει να είναι αποφασισμένος, ώστε να το βγάλει στη δημοσιότητα. Καταιγίδα – Επεισόδιο 21\nΤην ίδια στιγμή ο Αλέξης δείχνει αποφασισμένος, ώστε να ενδώσει στις έντονες απειλές του Πάρη χωρίς όμως να σκέφτεται τις πολλές και άσχημες συνέπειες που θα έχουν και οι πράξεις του. Η Φαίη δείχνει να είναι πολύ σίγουρη ότι η Ελπίδα και ο Παύλος έχουν φύγει από την Κύπρο και είναι αποφασισμένη, ώστε να φτάσει την κατάσταση μέχρι τα άκρα για να καταφέρει και να χωρίσει απ αυτούς τους δύο. Την ίδια ώρα θα δούμε ότι ο Παύλος θα πάει και θα κάνει πρόταση γάμου στην Ελπίδα. Ο Ορέστης θα συναντήσει την Ζωή! Καταιγίδα – Επεισόδιο 21\nΑναμένουμε τα νέα επεισόδια της σειράς Καταιγίδα – Επεισόδιο 22, 23, 24, 25\nkategida epeisodio 21\nΑεροπλάνο τράβηξε σπάνια, άγρια φυλή που ζει στον Αμαζόνιο – ΠΡΕΠΕΙ NA TO ΔΕΙΣ\nΜπρούσκο – Επεισόδιο 407\nΠρωτοφανές! Κοιμήθηκε στον αέρα του ΣΚΑΙ, ξύπνησε και ξανακοιμήθηκε! Δείτε το…


doryforos europa: Oktoberfest 2017: 6,2 επισκέπτες από 75 χώρες και άλλα πολλά\nΟι 10 χώρες από τις οποίες ήρθαν οι περισσότεροι επισκέπτες είναι: ΗΠΑ, Μεγ. Βρετανία, Αυστρία, Γαλλία, Ελβετία, Αυστραλία, Ολλανδία, Ιταλία,\nΙσπανία, Δανία (ενδιαφέρον είναι ότι το παραπάνω στοιχείο προέκυψε από την επεξεργασία των στοιχείων αναλήψης χρημάτων με τις τραπεζικές κάρτες).\nΤο φετινό πανηγύρι κράτησε 18 ημέρες, περισσότερο από κάθε άλλη φορά (λόγω της αργίας στις 3.10.).\nΟι παρεμβάσεις της αστυνομίας ανήλθαν σε 1.896 (1.806 πέρσι) μια αύξηση δηλαδή κατά 5% αλλά με μια μέρα παραπάνω λειτουργία.\n7.5 εκ μεγαλοπότηρα μπύρα καταναλώθηκαν ενώ οι υπέθυνοι των σκηνών μπυραρίας έπιασαν 20.000 επίδοξους κλέφτες μεγαλοπότηρων. Φαγώθηκαν 127 βόδια και 59 μοσχάρια.\n49 ξυλοδαρμοί με μεγαλοπότηρα προκάλεσαν σοβαρά τραύματα ενώ καταγράφηκαν 670 δηλητηριάσεις από αλκοόλ. 353 οδηγοί που έφευγαν από το πανηγύρι είχαν πιεί περισσότερο από όσο επιτρεπόταν. 231 από αυτούς παρέδωσαν το δίπλωμα οδήγησης στην αστυνομία.\n4.000 αντικείμενα παραδόθηκαν στην υπηρεσία αναζήτησης αντικειμένων μεταξύ αυτών 1.300 ταυτότητες, 360 κλειδιά, 520 κινητά, 325 γυαλιά, 120 ομπρέλες, 100 τσάντες, 15 φωτογραφικές μηχανές, 600 πορτοφόλια κ.α\nΚαι ότι μέσα σ αυτό το χαμό χάθηκαν μόνο...19 παιδιά δεν θεωρείται μεγάλος αριθμός. Φυσικά και βρέθηκαν όλα πάλι με τους γονείς τους.\nΤο πανηγύρι τελείωσε και αναμονή τώρα για το 185ο. Όμως η αλήθεια είναι ότι η πόλη θα βρει πάλι τους κανονικούς της ρυθμούς. Και αυτό δεν είναι κακό.\nΣτοιχεία από προσωρινό απολογισμό του πανηγυριού\nΑναρτήθηκε από Doryforos Europa στις 1:45 π.μ.


How to: Πώς βγάζω διαβατήριο - iPop\nHow to: Πώς βγάζω διαβατήριο\nΒρίσκεστε εδώ: Αρχική » Θέματα » Φροντίζω » How to: Πώς βγάζω διαβατήριο\nΤελευταία ενημέρωση: 28 Ιαν - 20:46\nΔημοσιεύτηκε στις: 04 Απρ - 07:01\nΈχασες το διαβατήριο σου, στο έκλεψαν, θέλεις να μεταναστεύσεις και δεν μπορείς γιατί δεν έβγαλες ποτέ διαβατήριο; Πως βγάζω διαβατήριο; Μάθε τι χρειάζεσαι για να αποκτήσεις ένα και φύγε αμέσως για αεροδρόμιο!\nΓια έκδοση διαβατηρίου αν είσαι ενήλικας\nΑίτηση έκδοσης διαβατηρίου που εκτυπώνεται στα Γραφεία Υποδοχής Αιτημάτων\nΜια πρόσφατη έγχρωμη φωτογραφία 4×6 εκ. συγκεκριμένων τεχνικών προδιαγραφών.\nΠαράβολο Δημοσίου για τέλη εντύπου βιβλιαρίου: 53,00 ευρώ\nΠαράβολο Δημοσίου για ταχυδρομικά τέλη: 5,00 ευρώ\nΑντί για παράβολα μπορείτε να καταθέσετε διπλότυπα είσπραξης από τις Δ.Ο.Υ., στα οποία θα εμπεριέχονται όλα τα ανωτέρω ποσά.\nΕδώ τα πράγματα είναι απλά… για εμάς που γράφουμε το κείμενο, εσύ που θέλεις διαβατήριο πρέπει να βγάλεις όλα τα παραπάνω δικαιολογητικά μαζί με το παλιό διαβατήριο.\nΠάλι μια από τα ίδια! Καταθέτεις όλα τα δικαιολογητικά όπως αν ζητούσες έκδοση για πρώτη φορά αλλά προσθέτεις πρόσφατη βεβαίωση Ελληνικής Αρχής στην οποία δηλώθηκε η κλοπή ή η απώλεια, στην οποία αναφέρεται το αποτέλεσμα της διενεργηθείσας έρευνας.\nΠιστοποιητικό γέννησης ή οικογενειακής κατάστασης (τελευταίου εξαμήνου) για τους κάτω των 12 ετών, οι οποίοι δεν έχουν εφοδιαστεί με δελτίο ταυτότητας.\nΤα παραπάνω δικαιολογητικά τα καταθέτουν οι γονείς παρουσία του ανηλίκου και υπογράφονται από αυτούς και τον άνω των 12 ετών ανήλικο. Εάν παρίσταται μόνον ο ένας γονέας, απαιτείται η έγγραφη συναίνεση του άλλου!


6 λόγοι που ενώ το «έχεις» αποτυγχάνεις στον έρωτα!\nΓιατί οι πολύ όμορφες γυναίκες είναι μόνες;\nΜπορεί να εκπέμπουν ερωτισμό και σαγήνη… Να έχουν ομορφιά και αρμονία… Μπορεί να είναι αντικείμενο φαντασιώσεων και πόθου αλλά, είναι μόνες. Γιατί συμβαίνει αυτό;\n1. Είναι απλά ένα θήραμα.\nΌσο πιο ελκυστική είναι μια γυναίκα, τόσο πιο πιθανό είναι ότι θα την προσεγγίσουν άντρες που κυνηγούν μόνο τις όμορφες. Αυτού του είδους αρσενικά θεωρούν την κατάκτηση γοητευτικών γυναικών ως σπορ. Δεν ενδιαφέρονται πραγματικά για την ίδια, αλλά χαίρονται ότι κατέκτησαν μια ακόμα κούκλα.\n2. Η ομορφιά επισκιάζει τον χαρακτήρα τους.\nΠολλοί άντρες έλκονται από την εξωτερική εμφάνιση μιας γυναίκας χωρίς να τους νοιάζει ο χαρακτήρας της. Σκοπός τους είναι να κυκλοφορούν την κοπέλα τους για να κάνουν φιγούρα και δεν εστιάζουν στον ψυχικό της κόσμο. Πόσο μπορεί να κρατήσει πραγματικά μια τέτοια σχέση;\n3. Οι άντρες τις φοβούνται.\nΠόσες φορές δεν έχουμε ακούσει άντρες να λένε, ότι δε θα κάνουν κίνηση να γνωρίσουν μια κοπέλα μόνο και μόνο επειδή είναι πανέμορφη; Πιστεύουν πως δεν έχουν ελπίδες, γιατί θεωρούν ότι δεν είναι αντάξιοί της, στην εξωτερική εμφάνιση. “Σιγά μη γυρίσει να κοιτάξει εμένα”, λένε. Μεγάλο λάθος…\n4. Δεν έχουν αυτοπεποίθηση.\nΘα αναρωτιέσαι πώς γίνεται μια όμορφη γυναίκα να μην έχει αυτοπεποίθηση. Κι όμως. Στατιστικά, οι όμορφες γυναίκες δεν συνειδητοποιούν πόσο ελκυστικές είναι. Πολλές φορές πιστεύουν το αντίθετο. Μια γυναίκα χωρίς αυτοπεποίθηση θα κάνει έναν άντρα να μην την πλησιάσει, σύμφωνα με το tsemperlidou.gr.\n5. Απογοητεύονται και κλείνονται στον εαυτό τους.\nΈπειτα από τις αποτυχίες στις σχέσεις τους, αποφασίζουν πως δεν έχει νόημα να ψάχνουν για κάποια σχέση και παραιτούνται. Παύουν να είναι διαθέσιμες και σταματούν να φλερτάρουν. Έτσι, κλείνουν την πόρτα σε κάθε άντρα που θα μπορούσε να είναι ο τέλειος.\n6. Δε δίνουν βάση στον εσωτερικό τους κόσμο.\nΥπάρχει κι η άλλη πλευρά δυστυχώς. Πολλές όμορφες γυναίκες πιστεύουν πως μόνο με την εξωτερική τους εξαφάνιση μπορούν να καταφέρουν τα πάντα. Με αποτέλεσμα, να μην καλλιεργούν τον εσωτερικό τους κόσμο. Δεν τους ενδιαφέρει τίποτε άλλο παρά μόνο πως θα δείξουν τα κάλλη τους. Αυτές οι κοπέλες καταλήγουν να προσεγγίζονται μόνο από τους άντρες της πρώτης περίπτωσης που αναφέραμε…


thalassa: τα νερά της Στυγός...\nτα νερά της Στυγός...\nΤη φωτογραφία την έχω "κλέψει"-ελπίζω να με συγχωρήσει γι'αυτό,ήταν μεγάλος ο πειρασμός και δεν προσπάθησα καν ν'αντισταθώ-από το μπλογκ του Ανδρέα Γερογιάννη και είναι τραβηγμένη το 1947!Ευχαριστώ πολύ πολύ!\nΣε είδα στον ύπνο μου χθες. Προσπάθησα να συγκρατήσω ολόκληρο το όνειρο.Περίεργο που αυτό δεν ήταν μαυρόασπρο όπως όλα σχεδόν τα όνειρά μου. Δεν τα κατάφερα. Τι να συγκρατήσεις από έναν τόσο λίγο και αραιό ύπνο? Τα όνειρα πάντα μου ξεφεύγουν, γλιστράνε και τα χάνω. Τότε πάντα θυμάμαι την προνοητικότητα του Φρόιντ, να τα καταγράφει αμέσως. Για μένα είναι αργά.\nΉταν ένα πολύ ευχάριστο όνειρο. Σχεδόν ευτυχισμένο τόσο που έλεγα μέσα μου με μια συνείδηση νηφάλια και διαυγή να μην τελειώσει.\nΑφήσαμε τα ποδήλατα στην αυλή.\nΧτυπήσαμε την πόρτα του σπιτιού σου,με τη μικρή Αλμπερτίν.Αυτό το σπίτι δεν έμοιαζε καθόλου μ’αυτό που ξέρω τουλάχιστον. Ήταν ισόγειο κι από τα μεγάλα του παράθυρα φώτιζε έξω ένας ολάνθιστος, δροσερός και καταπράσινος κήπος. Κήπος παραμυθιού λες…Παίζανε δυο μεγάλες χελώνες και μου φάνηκε πως φιλιόντουσαν κιόλας σε μια κρυφή στιγμή.\nΣυναντούσες την Αλμπερτίν πρώτη φορά. Συνέχεια της χαμογελούσες και της έλεγες αστεία κι εκείνη γελούσε. Μετά της έδειχνες πώς να χορεύει. Τα βήματα του βαλς, μερικά tango. Αστείοι ήσασταν κι όλο γελάγατε. Βαρέθηκε αυτούς τους χορούς, σου είπε πως είναι για «μεγάλους». «δείξε μου άλλο, δείξε μου άλλο», ... Και της μάθαινες τώρα rock ‘n roll. Ήταν τόσο διασκεδαστικό για κείνη, το έβλεπα στα μάτια της και σε όλο της το σώμα που χόρευε.\nΚαθόμουν σε μια καρέκλα και σας χάζευα. Τολμούσα για ελάχιστα την ευτυχία χωρίς να τη φοβάμαι. Κι αυτή η χαρά διαρκούσε σαν από μια μυστήρια και σίγουρα υπέρτερη εύνοια. Μετά τη ρώταγες γεωγραφία. Εγώ στεκόμουν πάντα πιο κει. Έπλυνα μερικά κεράσια, τα έβαλα στο πιάτο και διάβαζα έναν καινούριο ποιητή.\n«Κάθε βράδυ βγαίνει βόλτα μ’ένα καρότσι.\nΜέσα του δεν υπάρχει μωρό αλλά γάτα.\nΤη φωνάζει Αγαύη κι είναι τριών μηνών.\nΚάθεται πάντα στο ίδιο παγκάκι.\nΤην παίρνει αγκαλιά και απαγγέλλει στίχους από τον Άμλετ.\nΓύρω του μαζεύονται διάφοροι: πόρνες, φονιάδες,\nΤραβεστί, νταβατζήδες, νάνοι απ’το διπλανό τσίρκο,\nΆρρωστοι με Έητζ από το Λοιμωδών. Τους αφήνει\nΝα τη χαϊδέψουν κι αν έχει κέφια, τους τη δίνει να την\nΚρατήσουν για λίγο στην αγκαλιά τους.\nΜόλις αρχίσει να φέγγει, σηκώνεται,\nΒάζει την Αγαύη στο καρότσι\nΚαι φεύγει βιαστικά για ν’ανοίξει το ιατρείο του.\nΠέρασε αρκετή ώρα που δε μου δίνατε σημασία. Αλλά δεν μ’ενοχλούσε καθόλου. Αντίθετα το απολάμβανα. Θαύμαζα κρυφά την υπομονή σου με την Αλμπερτίν που είναι ένα δύσκολο παιδί που όλο γκρινιάζει και παραπονιέται. Μαζί σου έδειχνε να το διασκεδάζει αφάνταστα. Δεν είχε γκρινιάξει. Δεν είχε παραπονεθεί για τίποτα. Δεν είπε πεινάω. Όμως κουράστηκε από τον εξαντλητικό χορό και ζήτησε να ξαπλώσει κάπου. Πήγε στη μεγάλη κόκκινη πολυθρόνα κι εκεί την πήρε ο ύπνος σε λίγο. Βάδισες μέχρι που έφτασες από πάνω της και σαν φύλακας άγγελός της της έδωσες ένα φιλί στο μέτωπο.\nΜείναμε όπως παλιά, σαν οι δυο μας, σαν μόνοι στο δωμάτιο, σαν τότε που ακούγαμε το "imagine". Ήρθες πιο κοντά μου λες και ήθελες να με κρατήσεις αγκαλιά. Αλλά δεν τόλμησες. Το ένιωσα όμως. Με ρώτησες αδιάφορα τι διαβάζω και τσίμπησες δυο τρία κεράσια από το πιάτο. Η Αλμπερτίν κοιμόταν ήσυχα…\nΕμείς ξαπλώσαμε αντικριστά στους δύο καναπέδες. Με ρώτησες, αν γράφω ποιήματα. Σου απαντώ «ναι». Με ρώτησες, αν σκέφτομαι να δώσω τον τίτλο στην καινούρια μου συλλογή «το μελαγχολικό ιγκουάνα» ή κάτι τέτοιο. Σου λέω «όχι» και γελάω, «πώς σου ήρθε αυτό?». Γελάσαμε μαζί.\nΚοιταζόμαστε στα μάτια. Τα μάτια είναι χαμογελαστά. Πρώτη φορά μετά από αιώνες μίσους και σφαγής μεταξύ μας. Μου πετάς κάτι στον αέρα. Ήταν λευκό πανί. Νόμιζα πως ήταν μαξιλαροθήκη. Μόλις όμως το έπιασα στα χέρια μου έγινε ένα μαύρο γάντι.\nΚι εσύ μου ζήτησες να ορκιστώ στον ουρανό, στη γη και στα νερά της Στυγός πως θα έρχομαι πάντα σε σένα.\nΠάντα σε σένα θα έρχομαι.\n*Το ποίημα ανήκει στη φίλη μου και παλιά μου συμφοιτήτρια\nΓλυκερία Μπασδέκη και είναι αφιερωμένο στον Γιώργο Χειμωνά.\nΑναρτήθηκε από Φαίδρα Φις στις 10:46 π.μ.


«Γράμμα στην κόρη μου»στο ΘΕΑΤΡΟ ΟΔΟΥ ΚΕΦΑΛΛΗΝΙΑΣ- Β΄ ΣΚΗΝΗ | Θέατρο\n« «Η Νήσος»- Κερδίστε 2 προσκλήσεις για την avant premiere!\n«Η ανάθεση» στο θέατρο Άκης Δαβής »\n«Γράμμα στην κόρη μου»στο ΘΕΑΤΡΟ ΟΔΟΥ ΚΕΦΑΛΛΗΝΙΑΣ- Β΄ ΣΚΗΝΗ\nPublished Δεκέμβριος 17, 2009\tΈργα , Παραστάσεις , Συγγραφείς 2 Σχόλια\nΟι μονόλογοι στο θεάτρο είναι στη πραγματικότητα μια καλοστημένη παγίδα. Μπορούν να απογειώσουν έναν ηθοποιό, μπορούν όμως και να τον καταβαραθρώσουν. Οι μονόλογοι εξυπηρετούν την ματαιοδοξία των ηθοποιών. Στρέφουν όλα τα μάτια πάνω τους.Δίνουν την εντύπωση ότι αφού δεν υπάρχει μέτρo σύγκρισης, αφού ο ηθοποιός είναι μόνος του εκείνη την ώρα πάνω στη σκηνή, τότε έχει στο τσεπάκι του το χειροκρότημα. Λάθος! Ο ηθοποιός έχει να αναμετρηθεί με τον εαυτό του σε όλη τη διάρκεια του μονολόγου. Απαιτείται τεράστια συγκέντρωση και υψηλού επιπέδου τεχνική για να επιτευχθεί και το ανάλογο αποτέλεσμα. Στον μονόλογο μπορείς να μπερδευτείς, να χάσεις τη σειρά, να πέσει σεντόνι μπροστά στα μάτια σου. Πρέπει να σηκωθείς και να σωθείς μόνος σου. Δεν υπάρχει συμπαίκτης, άρα δεν υπάρχει βοήθεια. Κανείς δεν θα σου δώσει την παρακάτω ατάκα. Οφείλεις να βρεις ξανά τον δρόμο μόνος σου.\nΤο «Γράμμα στην κόρη μου» γράφτηκε το 1990 και είναι το έκτο κατά σειρά, σ΄ ένα κύκλο θεατρικών έργων που έγραψε ο Σερ Άρνολντ Γουέσκερ με τίτλο «Έργα για μια ηθοποιό». H παγκόσμια πρεμιέρα του έργου δόθηκε στη Σεούλ της Ν. Κορέας το 1992, από Κορεάτες και μέχρι σήμερα έχει παιχτεί σε 17 χώρες.\nΗ Μέλανι, το μοναδικό πρόσωπο του έργου, είναι μια αναγνωρισμένη και πετυχημένη τραγουδίστρια με ένα πιστό κοινό, που την ακολουθεί παντού. Σε όλη την διάρκεια του έργου γράφει στην κόρη της, μια επιστολή, συμβουλευτικού χαρακτήρα, ευφάνταστη, ανατρεπτική, αιρετική, αυτοκριτική, αποκαλυπτική. Συγχρόνως το ίδιο το γράμμα μετατρέπεται κάποιες στιγμές σε ένα εξομολογητικό παραλήρημα που περιγράφει τις ενοχές που αισθάνεται η ίδια ως ανεπαρκής μητέρα…Έχει έξι μέρη και κάθε μέρος κλείνει με ένα τραγούδι, που πρέπει να έχει γραφτεί με πρωτότυπη μουσική, γραμμένη από τον εκάστοτε μουσικοσυνθέτη της χώρας στην οποία πρόκειται να μεταφραστεί και να παιχτεί.\nΒρήκα το έργο άνισο σε κάποιες στιγμές. Παραδέχομαι ότι ο Γουέσκερ έπιασε άριστα τον σφυγμό μια γυναίκας που είναι συγχρόνως μητέρα, εργαζόμενη καριέρας κι ο μοναδικός γονιός της οικογένειας. Αν δεν ήξερα ότι το έργο έχει γραφτεί από άνδρα, θα στοιχημάτιζα ότι το έγραψε γυναίκα. Ο Γούεσκερ έχει ευαισθησία και χιούμορ στο φως που ρίχνει η συγγραφική του ματιά πάνω στις σχέσεις άνδρα – γυναίκας, μάνας-κόρης. Δεν παίρνει το μέρος του άνδρα από συμπαράσταση στο φύλο του αλλά αντίθετα αναγνωρίζει ότι αυτός ήταν ο μεγάλος απών απ’ τη ζωή της Μέλανι και της 11χρονης κόρης της. «Έδωσε απλώς το σπέρμα του» θα πει η Μέλανι σε κάποια στιγμή του έργου.\nΣ’ αυτό το σημείο, πρέπει να πω ότι αφορμή για να γράψει η Μέλανι το γράμμα στην κόρη της, είναι η επανεμφάνιση του «πατέρα». Η Μέλανι που έχει μεγαλώσει μόνη της και με κάθε κόστος το παιδί παλεύει ανάμεσα στο αν έχει το δικαίωμα να κρύψει απ’ την μικρή την παρουσία του πατέρα ή να της πει την αλήθεια απομυθοποιώντας αυτό που έχτιζε τόσα χρόνια και να την αφήσει να διαλέξει. Επιπλέον, γι’ αυτήν την κόρη που είναι και ο αποδέκτης του γράμματος, ο Γουέσκερ λέει ελάχιστα πράγματα. Πού είναι η κόρη; Ζει μαζί με τη μητέρα; Είναι εσωτερική σε κάποιο σχολείο; Βλέπονται συχνά; Το ότι δεν απαντιούνται όλα αυτά τα φυσιολογικά ερωτήματα είναι κατά τη γνώμη μου δραματουργική αδυναμία, ιδιαίτερα μάλιστα όταν σε δυο τρία σημεία του έργου υπάρχει μια ένταση που υποψιάζει τον θεατή ότι κάτι μπορεί να συμβαίνει ή να έχει συμβεί μ’ αυτό το παιδί. Αντιλαμβάνομαι ότι το πρωτεύον του συγγραφέα είναι οι ενοχές κι οι εξομολογήσεις μιας μητέρας, αλλά δεν βοηθάει στην αποκατάσταση της εικόνας, η απουσία ενός μεγάλου μέρους της.\nΟ σκηνικός χώρος και τα κοστούμια που επιμελήθηκε η Λαλούλα Χρυσικοπούλου ήταν απολύτως ταιριαστά με το πνεύμα του έρηου αλλά και με το στυλ της Μέλανι. Πολύ καλή και η πρωτότυπη μουσική αλλά και τα τραγούδια του Πλάτωνα Ανδριτσάκη.\nΗ Μάνια Παπαδημητρίου είναι χωρίς αμφιβολία απ’ τις σημαντικότερες ηθοποιούς της γενιάς της. Πολυτάλαντη αφού παίζει πιάνο αλλά και τραγουδάει, με αισθαντική και ουσιαστική φωνή, με αίσθηση του μέτρου και του ρυθμού ενσάρκωσε ιδανικά τη Μέλανι. Άλλοτε σκληρή (κανά δυο φορές περισσότερο απ’ ότι θα την ήθελα) κι άλλοτε πιο χαμηλών τόνων, τρυφερή, νοσταλγική και ανθρώπινη έγραψε το Γράμμα στην κόρη της και απέσπασε ενθουσιώδες χειροκρότημα που την κάλεσε 4-5 φορές στη σκηνή.\nΟ συγγραφέας, σερ Άρνολντ Γουέσκερ γέννημα θρέμμα του Λονδίνου, έχει ρίζες από Εβραϊκή οικογένεια της Ουγγαρίας. Έχει ασχοληθεί με διηγήματα, ποίηση και δοκίμια αλλά το μεγαλύτερο μέρος της συγγραφικής του δραστηριότητας το επένδυσε στο θέατρο με 42 μέχρι στιγμής θεατρικά έργα. Το έργο – σημείο αναφοράς του είναι η τριλογία του «Κοτόσουπα με κριθάρι», «Ρίζες» και «Μιλάω για την Ιερουσαλήμ» που επί σειρά ετών διδάσκεται στα Βρετανικά σχολεία στο μάθημα της Λογοτεχνίας και έχει πουλήσει πάνω χιλιάδες αντίτυπα, ενώ θεωρείται ένα από τα πλέον δημοφιλή, σύγχρονα, θεατρικά έργα στη Βρετανία.\nΗ συμβολή του Γουέσκερ στο καλλιτεχνικό θεατρικό κίνημα «Θυμωμένοι Νέοι Άνδρες» του οποίου βέβαια πρωτοπόροι είναι ο Τζων Όσμπορν («Οργισμένα νειάτα») και ο Χάρολντ Πίντερ είναι σημαντική. Στα έργα τέτοιου είδους καταγράφεται η πραγματικότητα ιδιαίτερα θυμωμένων νέων ανδρών, με κοινωνικές ευαισθησίες, χρησιμοποιώντας μάλιστα ένα είδος κοινωνικού ρεαλισμού που απεικονίζει οικογενειακές καταστάσεις, λαϊκών Βρετανών πολιτών της Βόρειας κυρίως Αγγλίας, σε φτωχές βιομηχανικές περιοχές, σε νοικιασμένες κατοικίες και ξοδεύουν τις ώρες τους σε φτηνές παμπ!\nΘΕΑΤΡΟ ΟΔΟΥ ΚΕΦΑΛΛΗΝΙΑΣ- Β΄ ΣΚΗΝΗ\n«ΓΡΑΜΜΑ ΣΤΗΝ ΚΟΡΗ ΜΟΥ» του Άρνολντ Γουέσκερ\nΣκηνοθεσία: Βασίλης Κυρίτσης\n2 Responses to “«Γράμμα στην κόρη μου»στο ΘΕΑΤΡΟ ΟΔΟΥ ΚΕΦΑΛΛΗΝΙΑΣ- Β΄ ΣΚΗΝΗ”\n1 μαρια Αναγνωστοπουλου Μαρτίου 16, 2010 στο 8:33 μμ\nΧαίρομαι πολύ που ανακάλυψα αυτό το blog κι έτσι μπορώ να μοιράζομαι αυτά που ένιωσα στα θεατρικά έργα που είδα. Αν δεν υπήρχε η Μάνια Παπαδημητρίου σε αυτό το έργο, θα ήταν απλώς ένα εργάκι. Αυτή το ανέδειξε και του έδωσε υπόσταση χάριν της υποκριτικής της. Μπράβο της! Γιατί το έργο δεν έλεγε κατά τη γνώμη μου απολύτως μα απολύτως τίποτα.\n2 Αλεξία Τζαμικόσογλου Μαρτίου 17, 2010 στο 12:10 μμ\nΧαίρομαι λοιπόν που έχω μια θεατρόφιλη αναγνώστρια!


ΣΥΝΕΔΡΙΟ ΚΡΑΣΙΟΥ 24 & 25.11.17 – Green Cluster\nΣΥΝΕΔΡΙΟ ΚΡΑΣΙΟΥ 24 & 25.11.17\nΤο Μουσείο Κυπριακών Τροφίμων και Διατροφής και το Τμήμα Γεωπονικών Σπουδών, Βιοτεχνολογίας και Επιστήμης του Τεχνολογικού Πανεπιστημίου Κύπρου σας προσκαλούν στο 1ο Παγκύπριο Συνέδριο για το Κυπριακό Κρασί με τίτλο: «Οινούσα Κύπρος», το οποίο τελεί υπό την υψηλή προστασία του Εξοχότατου Προέδρου της Κυπριακής Δημοκρατίας, κ. Νίκου Αναστασιάδη και υπό την Αιγίδα του Υπ. Γεωργίας, Αγροτικής Ανάπτυξης και Περιβάλλοντος κ. Νίκου Κουγιάλη. Το συνέδριο θα πραγματοποιηθεί την Παρασκευή, 24η και Σάββατο, 25η Νοεμβρίου 2017 στο Τεχνολογικό Πανεπιστήμιο Κύπρου στη Λεμεσό (Κτήριο (Στοά) Τάσσος Παπαδόπουλος, Αμφιθέατρο 1 και Στεγασμένος υπαίθριος χώρος, Θέμιδος και Ιφιγενείας). Το αναλυτικό πρόγραμμα του συνεδρίου βρίσκεται εδώ: https://goo.gl/48jYAj. Για περισσότερες πληροφορίες bit.do/CYFOODMUSEUM-WINE Παρακαλούμε όπως απαντήσετε μέχρι τις 20.11.2017, εάν θα παρευρεθείτε, σημειώνοντας τα στοιχεία σας στη φόρμα που ακολουθεί, προκειμένου να γίνει ονομαστική κράτηση θέσης/εων.


Τα Νεοκλασικά | Gpop.gr\nΜε το δεξί μπήκε στη μάχη της τηλεθέασης η χθεσινοβραδινή πρεμιέρα «Ο φίλος μου ο Λευτεράκης». Ο Θοδωρής και ο Λευτεράκης με τις σπαρταριστές περιπέτειές τους κέρδισαν το τηλεοπτικό κοινό φθάνοντας σε υψηλά ποσοστά τηλεθέασης με 15,7% στο δυναμικό κοινό και 15,8% στο γενικό σύνολο. Την επόμενη Παρασκευή μία ακόμη πρεμιέρα έρχεται στα «Νεοκλασικά» του Alpha. «Ούτε γάτα ούτε ζημιά» των Αλέκου Σακελλάριου και Χρήστου Γιαννακόπουλου. Ο Αποστόλης κατά τη διάρκεια\nΤι λένε οι πρωταγωνιστές του “Ούτε γάτα ούτε ζημιά”\nΗ κάμερα της εκπομπής «Καλύτερα δε γίνεται!» βρέθηκε στα γυρίσματα της κωμωδίας «Ούτε γάτα ούτε ζημιά» που θα απολαύσουμε προσεχώς στις οθόνες μας, μέσα από τη μίνι σειρά του Alpha «Τα Νεοκλασικά». Τη διασκευή του αξέχαστου κειμένου των Σακελλάριου- Γιαννακόπουλου έχει κάνει η Ζωή Κοΐβαρη ενώ τη σκηνοθεσία της τηλεοπτικής μεταφοράς έχει αναλάβει ο Χρήστος Δήμας. Ο Κρατερός Κατσούλης, που επιστρέφει μετά από «χρόνια και ζαμάνια» όπως λέει στην τηλεόραση ως ηθοποιός,\nΟ Χάρης Ρώμας μιλά για “Τα Νεοκλασικά”\nΗ κάμερα της εκπομπής «Super Κατερίνα» συνάντησε τον Χάρη Ρώμα με αφορμή τα γυρίσματα της αξέχαστης ελληνικής κωμωδίας «Ο φίλος μου ο Λευτεράκης» που θα φέρει στις οθόνες μας ο Alpha μέσα από «Τα Νεοκλασικά». Τη διασκευή του αγαπημένου θεατρικού έργου του Αλέκου Σακελλάριου, έχουν αναλάβει ο Χάρης Ρώμας μαζί με την Άννα Χατζησοφιά υπό τη σκηνοθετική ματιά του Θοδωρή Αθερίδη. Ο Χάρης Ρώμας μίλησε για την τηλεοπτική του συνάντηση με τον Θοδωρή\nΗ Ευαγγελία Συριοπούλου πρωταγωνιστεί στα “Νεοκλασικά”\n«Τα Νεοκλασικά», η μεγάλη παραγωγή του Alpha, έρχεται σύντομα στις οθόνες μας. H κάμερα του Happy Day βρέθηκε στα γυρίσματα του «Φίλου μου του Λευτεράκη», μιας από τις αξέχαστες κωμωδίες που θα δούμε στον Alpha και υπογράφουν οι Χάρης Ρώμας και Άννα Χατζησοφιά υπό τη σκηνοθετική ματιά του Θοδωρή Αθερίδη. Η Ευαγγελία Συριοπούλου που πρωταγωνιστεί στην τηλεοπτική μεταφορά της κωμωδίας του Αλέκου Σακελλάριου, μίλησε στην εκπομπή για το ρόλο της Ρένας που ενσαρκώνει. Η Ρένα είναι μια δυναμική και ανεξάρτητη


stavretta: Ο Καμίνης διέσυρε τους ακροδεξιούς συκοφάντες του.\nΟ Καμίνης διέσυρε τους ακροδεξιούς συκοφάντες του.\nΗχηρότερη απάντηση δεν θα μπορούσαν να λάβουν οι ακροδεξιοί συκοφάντες του δημάρχου Αθηναίων Γ. Καμίνη.\nΜέχρι χθες τον αποκαλούσαν “ρατσιστή κατα των Ελλήνων” επειδή δεν επέτρεπε το συσσίτιο “μίσους” που απευθυνόταν μόνο σε Έλληνες.\nΣήμερα όμως όλοι αυτοί έπαθαν εγκεφαλικό στο άκουσμα της είδησης ότι ο δήμος είχε\nαδειοδοτησει επιχείρηση – βιτρίνα όπου γινόντουσαν σφαγές μεταναστών, απαγωγές, βασανισμοί, δουλεμπόριο κλπ.\nΜάλιστα, ο Πακιστανός ιδιοκτήτης φέρεται να ήταν και απο τους ένθερμους ψηφοφόρους του δημάρχου.\nΟνειρο απραγματοποίητο ακόμα και για τον πιο αδίστακτο ρατσιστή.\nΚΑΜΙΝΗ - ΤΣΙΠΡΑ ΦΕΡΑΤΕ ΤΟΥΣ ΣΦΑΓΕΙΣ ΕΙΣ ΤΑΣ ΑΘΗΝΑΣ;;;\nΑναρτήθηκε από stavretta στις 9:39 π.μ.\nΕτικέτες Γ. Καμίνης, Καμίνης


Καστοριά - 32 Reasons to go! - Γενικά & Αόριστα - Shopforum.gr\nΚαστοριά - 32 Reasons to go!\nΗ πόλη με την αστείρευτη ομορφιά διατηρεί το χαμηλό προφίλ της και αποκτά στο πέρασμα του χρόνου όλο και περισσότερους θαυμαστές. Μπορεί το ταξίδι για την «Ιθάκη» με την καταπληκτική λίμνη, τα ορμητικά ποτάμια, τις «ήπιες» βουνοπλαγιές και τους υπέροχους κατοίκους είναι μακρινό, αλλά η σίγουρα αξίζει τον κόπο...\nΑπολαύστε τον καφέ σας πλάι σε ένα πραγματικά μοναδικό μνημείο φυσικού κάλλους, καθώς η πανέμορφη Καστοριά καθρεφτίζεται στα κρυστάλλινα νερά της λίμνης. Αδράξτε την ευκαιρία να χαλαρώσετε παρέα με τα αμέτρητα υδρόβια και αρπακτικά πουλιά (περίπου 200 είδη, ανάμεσά τους κύκνοι, πελεκάνοι και αγριόπαπιες) που βρήκαν το καταφύγιό τους σε αυτό τον εκπληκτικό υγρότοπο.\n2.ΝΤΟΛΤΣΟ & ΑΠΟΖΑΡΙ\nΚάντε μια βόλτα στις παραδοσιακές γειτονιές της πόλης για να θαυμάσετε τα μεγαλόπρεπα αρχοντικά της. Το λαμπρό παρελθόν της διαγράφεται γλαφυρά στα σπίτια του 17ου και 18ου αιώνα, τα οποία χτίστηκαν από διάσημους Μακεδόνες και Ηπειρώτες «μαΐστορες». Οι πλούσιοι έμποροι γουνοποιοί που επέστρεφαν από την Ευρώπη φέρνοντας μαζί τους έπιπλα, διακοσμητικά και «φρέσκιες» ιδέες στόλιζαν το εσωτερικό των κτισμάτων με ζωγραφιές και τοποθετούσαν εντυπωσιακά ξυλόγλυπτα στις οροφές, τα ντουλάπια και τα τζάκια. Αναζητήστε τα αρχοντικά Τσιατσαπά, Σαπουντζή, Μπασάρα και των αδερφών Εμμανουήλ, καθώς επίσης εκείνα του Σκουτάρη και του Νατζή.\n«Σκαρφαλώστε» μέχρι την κορυφή του λόφου, επάνω στον οποίο είναι χτισμένη η Καστοριά, για να θαυμάσετε την ιδιαίτερη αρχιτεκτονική της Μητρόπολης που βρίσκεται εκεί, καθώς και τη μαγευτική θέα. Σε αυτό το σημείο θα δείτε και το τεράστιο καμπαναριό με το ρολόι στην κορυφή του, ευδιάκριτο από σχεδόν οποιοδήποτε σημείο εντός ή εκτός της πόλης.\nΚατευθυνθείτε προς τη βόρεια πλευρά της λίμνης και επιβιβαστείτε στο δημοτικό καραβάκι «Ορεστιάς» για μια εντελώς διαφορετική άποψη του υδάτινου σχηματισμού, αλλά και της Καστοριάς εν πλω. Καθημερινά δρομολόγια πραγματοποιούνται το απογευματάκι, ενώ τις Παρασκευές και τα Σαββατοκύριακα η το πλοιάριο αποπλέει δύο φορές την ημέρα. Τιμή εισιτηρίου: €5 με καφέ ή αναψυκτικό. (Τηλ. 24670 26777)\n5.«ΒΟΥΤΙΑ» ΣΤΟ ΠΑΡΕΛΘΟΝ\nΕπισκεφθείτε το Δισπηλιό, στο οποίο βρίσκεται ένας από τους αρχαιότερους λιμναίους οικισμούς της Ευρώπης (γύρω στο 5.500 π.Χ.), που ανακαλύφθηκε τυχαία το 1932. Δίπλα στο χώρο των ανασκαφών έχει διαμορφωθεί το Οικομουσείο, μια εντυπωσιακή αναπαράσταση ενός τμήματος του μικρού χωριού, με καλύβες επάνω σε πασσαλόπηκτες πλατφόρμες σε φυσικό μέγεθος και από υλικά παρεμφερή με τα αυθεντικά. (Τηλ. 24670 21910)\n6. ΞΗΜΕΡΩΜΑ ΣΤΗ ΛΙΜΝΗ\nΜπορεί να βρίσκεστε σε διακοπές, αλλά σίγουρα αξίζει τον κόπο να σηκωθείτε στις 6 το πρωί για να κάνετε jogging γύρω από τη λίμνη ή να νοικιάσετε ένα ποδήλατο και να επιδοθείτε σε βόλτες, γεμίζοντας τις μπαταρίες σας και απομακρύνοντας το άγχος της καθημερινότητας. Αν είστε λάτρεις του ψαρέματος, εντοπίστε τα καλύτερα σημεία (οι ντόπιοι συνήθως τα «προδίδουν»), αγκιστρώστε τα δολώματά σας και σίγουρα θα αποζημιωθείτε…\nΣτην περίπτωση που είστε «προικισμένοι» με ένα jeep ή ένα τετρακίνητο όχημα, μη χάσετε την ευκαιρία να ανακαλύψετε τις καταπληκτικές διαδρομές στο Γράμμο και το Βίτσι, τους δύο ορεινούς όγκους που «αγκαλιάζουν» την Καστοριά. Μπορείτε να διασχίσετε το δεύτερο κατευθυνόμενοι προς τη Φλώρινα, ή να χαθείτε μέσα στα παρθένα δάση του πρώτου και να περπατήσετε στα σηματοδοτημένα μονοπάτια της περιοχής.\nΕπισκεφθείτε τα γραφικά χωριά Απόσκεπο και Κλεισούρα, το Νεστόριο στο οποίο κάθε καλοκαίρι διοργανώνεται το περίφημο river party, την Αμμουδάρα με τις ιαματικές πηγές (τηλ. 24670 44294) ή τη Δαμασκηνιά με το μνημείο των Μακεδονομάχων. Αν έχετε χρόνο, μπορείτε επίσης να πάτε στο χωριό Μελάς, όπου βρίσκεται το σπίτι στο οποίο σκοτώθηκε το 1904 ο Παύλος Μελάς και λειτουργεί ως μουσείο με ενθύμια από τον Μακεδονικό Αγώνα.\nΠρομηθευτείτε γούνες, δερμάτινα είδη και καπέλα από -αν όχι τους καλύτερους- σίγουρα μερικούς από τους top γουναράδες της γης, οι οποίοι δημιουργούν με τον πατροπαράδοτο τρόπο κομμάτια εξαιρετικής ποιότητας. Μην έχετε τύψεις, καθώς τα θηράματα εκτρέφονται γι’ αυτόν ακριβώς το λόγο. Με παράδοση που κρατά από τον 16ο αιώνα, η Καστοριά φιλοξενεί μία από τις μεγαλύτερες διεθνείς εκθέσεις του είδους, η οποία φέτος θα πραγματοποιηθεί στο διάστημα 7-10 Μαΐου.\nΕπιβάλλεται να επισκεφθείτε το χωριό Νόστιμο για να δείτε από κοντά το περίφημο Απολιθωμένο Δάσος. Το τελευταίο ήταν πριν από 15-20 εκατομμύρια χρόνια άγριο και υποτροπικό, με οξιές, καστανιές, βελανιδιές και φοίνικες. Βρισκόταν στο δέλτα ποταμών και στη συνέχεια καλύφθηκε από λάβα και ηφαιστειακή στάχτη. Θαυμάστε τους πελώριους κορμούς και τους μοναδικούς φοίνικες της ηπειρωτικής Ελλάδας και βρεθείτε στο μουσείο της περιοχής, όπου εκτίθενται θαλάσσια απολιθώματα. (Τηλ. 24670 84588, 84566)\nΗ Καστοριά είναι η πόλη με τους περισσότερους βυζαντινούς ναούς (περίπου 80) σε ολόκληρη την Ελλάδα. Η οικονομική της ευμάρεια κατά τη μεσοβυζαντινή περίοδο και την τουρκοκρατία είχε ως αποτέλεσμα να χτιστούν εκκλησίες εξαιρετικής ομορφιάς, πιο γνωστές από τις οποίες είναι η Παναγία Κουμπελίδικη και η Μονή Παναγίας Μαυριώτισσας με τα εντυπωσιακά παγόνια στους εξωτερικούς χώρους. Περιπλανηθείτε εντός και εκτός του τείχους και δείτε από κοντά αυτά τα αρχιτεκτονικά αριστουργήματα.\n12.ΤΑ ΠΕΤΡΙΝΑ ΓΕΦΥΡΙΑ\nΟι περισσότεροι ίσως να μη γνωρίζετε πως τα πέτρινα γεφύρια της Καστοριάς αποτελούν μερικά από τα γραφικότερα αξιοθέατα της περιοχής. Οι μονότοξες κατασκευές, αριστουργηματικές εκφάνσεις της παραδοσιακής τοπικής αρχιτεκτονικής, ενώνουν τις όχθες του Αλιάκμονα και των παραποτάμων του, αποτελώντας μερικά από τα σημαντικότερα περάσματα των προηγούμενων αιώνων. Αναζητήστε τα γεφύρια της Ζούζουλης, του Κουτσιουμπλή, της Κορομηλιάς, της Παλιάς Κοτύλης και εκείνο στο Μπερίκι.\n13.ΒΥΖΑΝΤΙΝΟ ΚΑΙ ΛΑΟΓΡΑΦΙΚΟ ΜΟΥΣΕΙΟ\nΘαυμάστε μία από τις πιο ολοκληρωμένες συλλογές βυζαντινών αγιογραφιών παγκοσμίως στο βυζαντινό μουσείο της πόλης. Εκεί θα βρείτε ακόμη εντυπωσιακά γλυπτά, ψηφιδωτά, ξυλόγλυπτα και εκκλησιαστικά αντικείμενα, ενώ το λαογραφικό μουσείο, που στεγάζεται στο αρχοντικό του Νεράντζη Αϊβάζη, θα σας βάλει στο κλίμα της παραδοσιακής αρχοντικής καστοριανής ζωής, όπως ακριβώς τη βίωναν οι ντόπιοι αιώνες πριν.\n14. ΧΙΟΝΟΔΡΟΜΙΚΟ ΚΕΝΤΡΟ\nΟι λάτρεις του ski και του snowboard μη χάσετε την ευκαιρία για μερικά slalom με φόντο ένα από τα ομορφότερα τοπία της χώρας. Στο χιονοδρομικό κέντρο Βιτσίου, μόλις 22 χλμ. από την πόλη, στα σύνορα των νομών Καστοριάς και Φλώρινας, οι πίστες που περνούν μέσα από πυκνά δάση οξιάς είναι σίγουρο ότι θα σας ανταμείψουν… (Τηλ. 24670 24884)\n15.Η ΣΠΗΛΙΑ ΤΟΥ ΔΡΑΚΟΥ\nΠρόκειται για ένα εντυπωσιακό επισκέψιμο σπήλαιο με 7 υπόγειες λίμνες, 10 αίθουσες και 5 διαδρόμους-σήραγγες, που βρίσκεται στη βόρεια πλευρά της πόλης, κοντά στο παρεκκλήσι του Αγίου Νικολάου στη Μονή της Παναγίας της Μαυριώτισσας, 15 μ. από τον παραλίμνιο δρόμο. Η ονομασία του οφείλεται στην παράδοση που λέει ότι στο εσωτερικό του υπήρχε ένα χρυσωρυχείο, το οποίο φυλασσόταν από έναν άγρυπνο δράκο.\nΣτην Καστοριά θα δοκιμάσετε τα νοστιμότερα μήλα της Ελλάδας, καθώς και τα φασόλια-γίγαντες που καλλιεργούνται εκεί, τα οποία έχουν αναγνωριστεί ως προϊόντα προστατευόμενης γεωγραφικής ένδειξης (Π.Γ.Ε.). Επίσης, χάρη στο ιδανικό κλίμα της περιοχής τα άγρια μανιτάρια αποτελούν εξαιρετικό μεζέ, με τους κατοίκους του νομού να τα συλλέγουν… μανιωδώς! Προσοχή όμως, γιατί μόνο οι έμπειροι μπορούν να διακρίνουν τα δηλητηριώδη.\n17.ΜΠΟΥΜΠΟΥΝΕΣ & ΠΑΛΙΑΠΟΥΛΕΣ\nΜη χάσετε την Κυριακή της Αποκριάς στην Καστοριά, με τις «μπουμπούνες» - μεγάλες φωτιές που ανάβονται στις πλατείες- να δημιουργούν μαγευτική ατμόσφαιρα. Οι παριστάμενοι πηδούν πάνω από τα αναμμένα κάρβουνα για να «ρίξουν τους ψύλλους και να απαλλαγούν από το κακό», όπως λέει η παράδοση. Στο Άργος Ορεστικό, το αντίστοιχο έθιμο ονομάζεται «παλιαπούλες» και είναι ιδιαίτερα εντυπωσιακό.\nΗ νέα άφιξη στην Καστοριά βρίσκεται στο πανέμορφο Νεστόριο και ακούει στο όνομα Σείριος. Ένας ολοκαίνουργιος ξενώνας σε μία από τις ομορφότερες τοποθεσίες του νομού, με το ξύλο και την πέτρα να πρωταγωνιστούν στη διακόσμηση των επιπλωμένων διαμερισμάτων. Καταπληκτική θέα και μοναδική επαφή με τη φύση, που «αγκαλιάζει» γλυκά το όμορφο κτίσμα. (Τηλ. 24670 31650, 6973 778011, http://www.oreston.gr/)\n19.RISTORANTE DA ERNESTO\nΔειπνήσετε στο μοναδικό ιταλικό εστιατόριο της πόλης, που αποτελεί ταυτόχρονα την πεμπτουσία του chic. Με διακόσμηση που θα ζήλευαν τα πολυτελέστερα ξενοδοχεία της χώρας, το εστιατόριο του Ιταλού chef Ernesto Arena αποτελεί ιδανικό προορισμό για ρομαντικές αλλά και φιλικές συνευρέσεις με κομψές εμφανίσεις, σερβίροντας πιάτα ιταλικά και μη, φτιαγμένα από ολόφρεσκα υλικά. (Τηλ. 24670 21106, Λ. Κύκνων 2, Καστοριά)\nΣίγουρα δεν πρόκειται για ένα απλό εστιατόριο, αλλά για ένα αριστουργηματικό έργο τέχνης. Κάθε τετραγωνικό χιλιοστό στο decor αυτού του χώρου θα σας καθηλώσει με τη μοναδικότητα και την πρωτοτυπία του. Τα πάντα είναι σκαλιστά ή ζωγραφισμένα στο χέρι, όπως το ξύλο στο ταβάνι, τα σχέδια στους τοίχους, καθώς και τα εκπληκτικά πλακίδια. Όσο για το φαγητό, μία μόνο λέξη μπορεί να το περιγράψει. μοναδικό! (Τηλ. 6977 569098, Λιθιά)\n21. ΚΤΗΜΑ MAGGEL\nΜην παραλείψετε να δοκιμάσετε το «θεϊκό» κρασί που παράγεται στο κτήμα Maggel. Ο ξερικός αμπελώνας του Νίκου Μάγγελ βρίσκεται σε υψόμετρο 750 μ., εκεί όπου πνέει το «αγιάμι». Πρόκειται για τον ούριο άνεμο της λίμνης και καθοριστικό παράγοντα για τη διαμόρφωση του μικροκλίματος του τόπου. Δοκιμάστε τον Ερυθρό και το Αγιάμι Λευκό, και να είστε σίγουροι πως θα το… πάρετε μαζί σας. (Τηλ. 24670 27220, 6972 221498, Κορομηλιά, http://www.maggel.gr/)\nΗ πανοραμική θέα από αυτό τον πέτρινο ξενώνα είναι κυριολεκτικά συγκλονιστική, καθώς μπροστά του απλώνονται ολόκληρη η λίμνη και η πόλη της Καστοριάς. Βρίσκεται στα περίχωρα του χωριού Σιδηροχώρι, 7 χλμ. από την πρωτεύουσα του νομού και σε υψόμετρο 1.100 μ. Εκτός από τα 28 φιλόξενα και ζεστά δωμάτια, το πανέμορφο κτήριο διαθέτει εξαιρετικό εστιατόριο, ένα μικρό cafe και μπαράκι με πλούσια δισκοθήκη. (Τηλ. 24670 72424, Σιδηροχώρι, http://www.loggas-hotel.gr/)\n23.ACQUANOTE LOUNGE BAR\nΑπολαύστε το ποτό σας στο καλύτερο lounge bar της πόλης πλάι στη λίμνη, με εξαιρετική μουσική, μεγάλους χώρους και καλό κόσμο. Μοντέρνο design, άνετοι καναπέδες και παιχνιδιάρικη διάθεση, που πλανάται στον αέρα, επιστρατεύτηκαν για να σας «ανεβάσουν» και να σας προσφέρουν αξέχαστες ώρες διασκέδασης. (Τηλ. 24670 22234, Μ. Αλεξάνδρου 75)\nΤις «αμαρτωλές» παραδοσιακές γεύσεις και τους μεζέδες που θα απολαύσετε εδώ δεν θα έχετε την τύχη να τους βρείτε πουθενά αλλού στην Καστοριά. Καταπληκτική διακόσμηση, σε έναν διακριτικό συνδυασμό τοπικής και μοντέρνας αισθητικής που θα σας κάνει να αισθανθείτε σαν στο σπίτι σας! Δοκιμάστε οπωσδήποτε το χοιρινό κότσι, το συκώτι με σάλτσα κρεμμυδιών και τους πρασοκεφτέδες. (Τηλ. 24670 85031, Αμπελόκηποι)\nΓια να γευθείτε πεντανόστιμα πιάτα ευρωπαϊκής κουζίνας μέσα σε ένα εξαιρετικά προσεγμένο περιβάλλον με κομψό decor. Το δημοφιλές cafe-club-restaurant προσφέρει θέα στη βόρεια πλευρά της πόλης και στη λίμνη, ενώ βρίσκεται ακριβώς πάνω από τον κωπηλατικό όμιλο της Καστοριάς. Κατά τη διάρκεια της ημέρας, είναι ιδανικό για ένα χαλαρωτικό καφεδάκι μπροστά στα κρυστάλλινα νερά του υδάτινου όγκου. (Τηλ. 24670 29400, Στρ. Σουγαρίδη 1, Καστοριά)\n26.AMMOS LUXURY SUITES\nΗ πολυτέλεια «φώλιασε» στο Ammos Luxury Suites και εσείς οφείλετε να κακομάθετε τον εαυτό σας… Στο χωριό Αμπελόκηποι, πολύ κοντά στην Καστοριά, 5 αυτόνομες κατοικίες περιμένουν να σας φιλοξενήσουν στους άνετους χώρους τους. Διακόσμηση από ξύλο, μοντέρνα κρεβάτια με ουρανό και ζωηρές χρωματικές αποχρώσεις στους τοίχους συνθέτουν ένα «μαγικό» περιβάλλον. Αναζωογονηθείτε στο υδρομασάζ και αφήστε πίσω σας τις έννοιες της καθημερινότητας. (Τηλ. 246740 85311, Αμπελόκηποι, http://www.ammossuites.gr/)\n27.ANDROMEDA BOUTIQUE HOTEL\nΔιαμείνετε σε μια αρχοντική κατοικία ηλικίας ενός αιώνα περίπου, η οποία μετατράπηκε σε ένα cozy ξενοδοχείο με 10 δωμάτια. Το decor του Ανδρομέδα αποτελεί εξαιρετικά πετυχημένη συνύπαρξη του κλασικού με το μοντέρνο, καθώς κατά την ανακαίνιση του κτίσματος διατηρήθηκε το παραδοσιακό του στυλ, στο οποίο προστέθηκαν όλες οι σύγχρονες ανέσεις. (Τηλ. 24670 22220, Καστοριά, http://www.andromedahotel.gr/)\nΑπαλλαγείτε από το άγχος και το στρες με τον πατροπαράδοτο τρόπο, δηλαδή παρέα με το αγαπημένο σας ουζάκι. Ομαδική «θεραπεία» σε έναν χώρο με μοντέρνο και εξαιρετικά πρωτότυπο design, ανοιχτόχρωμα ξύλινα έπιπλα, κοχύλια και σιδερένια ψάρια να κοσμούν τους τοίχους. Δοκιμάστε τη σπεσιαλιτέ του μαγαζιού, τη χοιρινή τηγανιά με σάλτσα σε πίτα τορτίγιας, και το στομάχι σας θα… «γιάνει». (Τηλ. 24670 23820, Μεγάλου Αλεξάνδρου 39, Καστοριά)\nΓια να διακοσμήσετε τους εσωτερικούς σας χώρους με πολυτελή γούνινα ή δερμάτινα μαξιλάρια, ριχτάρια, κουβέρτες, χαλιά και πολλά άλλα, απευθυνθείτε στους ειδικούς. Ευφάνταστα σχέδια σε συνδυασμούς μοναδικών υλικών με γούνες από αλεπού, βιζόν, τσιντσιλά, ζιμπελίνα, κιντάσια και ό,τι άλλο βάζει ο νους σας. Με παράδοση 70 χρόνων, η Fur Deco διαθέτει υψηλή εξειδίκευση, παράγοντας προϊόντα εξαιρετικής ποιότητας, τα οποία και εξάγει. (Τηλ. 24670 24004, Καστοριά, http://www.furdeco.gr/)\nΜόνο στα δωμάτια του συγκεκριμένου ξενοδοχείου θα σας αγκαλιάσουν με τόση ζεστασιά η πέτρα και το ξύλο. Πελώρια κρεβάτια, ταβάνια με ξύλινα δοκάρια και πέτρινες καμάρες, πατάρια με μοναδική θαλπωρή, όλα συνδυασμένα με στόχο να σαγηνεύσουν τις αισθήσεις, φροντίζοντας παράλληλα να προσφέρουν όλες τις ανέσεις. (Τηλ. 24670 43770, Άργος Ορεστικό, http://www.hotelbatselas.gr/)\nΓια να διαμείνετε στο πιο όμορφο προάστιο της Καστοριάς, στη βόρεια πλευρά της λίμνης, σε απόσταση μόλις ενός χιλιομέτρου από το κέντρο της πόλης. Το πολυτελές ξενοδοχείο Chloe αποτελεί νέα άφιξη (από το 2005) και κατόρθωσε να κερδίσει αμέσως τους επισκέπτες με την κοσμοπολίτικη αύρα που αποπνέουν όλοι οι χώροι του. Δυνατό του σημείο το πρωινό από σπιτικά, ολόφρεσκα, ντόπια προϊόντα. (Τηλ. 24670 21300, Καστοριά, http://www.hotelchloe.gr/)\n32. NOSTOS HOTEL\nΜη χάσετε την ευκαιρία να φιλοξενηθείτε σε ένα καινούριο ξενοδοχείο με αέρα αρχοντιάς και ιδιαίτερα προσεγμένο decor. Το ξύλο πρωταγωνιστεί σε όλα τα πλήρως εξοπλισμένα δωμάτια, ενώ το bar με το πέτρινο τζάκι είναι ο ιδανικός χώρος για χαλάρωση πλάι στη φωτιά. Αν ο καιρός είναι καλός, ένας καφές στο μπαλκόνι με την καταπληκτική θέα επιβάλλεται, ενώ μια επίσκεψη στο spa θα αναζωογονήσει κάθε κύτταρο του κορμιού σας. (Τηλ. 24670 81888, Καστοριά, http://www.hotel-nostos.gr/)


ΠΛΑΤΗ (ΚΑΝΑΛΟΥΠΟΥ): Διευρυμένο ωράριο καταστημάτων υγειονομικού ενδιαφέροντος στην Τριφυλία\nΤριφυλίας κατά την διάρκεια του καλοκαιριού, όπως έχει αποφασιστεί από το Δημοτικό Συμβούλιο. Η σχετική απόφαση δημοσιεύτηκε χθες στη «Διαύγεια».\nΣύμφωνα με αυτή «εγκρίνεται η παράταση λειτουργίας μουσικών οργάνων σε καταστήματα υγειονομικού ενδιαφέροντος που λειτουργούν εντός των διοικητικών ορίων του Δήμου Τριφυλίας, υπό την προϋπόθεση ότι τους έχει χορηγηθεί άδεια μουσικών οργάνων, ή έχουν γνωστοποιήσει την χρήση μουσικών οργάνων, μέχρι την 03:00 πρωινή ώρα (κλειστοί χώροι) και 02:00 πρωινή ώρα (υπαίθριοι χώροι), και με βασική προϋπόθεση ότι δεν διαταράσσεται η ησυχία των περιοίκων και τηρείται η ισχύουσα νομοθεσία για την λειτουργία μουσικών οργάνων ως εξής: α) Για την καλοκαιρινή περίοδο από 01-06-2017 μέχρι 31-08-2017. β) Από 01/09/2017 - 30/09/2017 μόνο κατά τις Παρασκευές, Σάββατα και παραμονές εορτών. γ) Τις ημέρες διεξαγωγής των τοπικών εμποροπανηγύρεων του Δήμου Τριφυλίας και μόνο για τον τόπο διεξαγωγής της εμποροπανήγυρης».


Ποιοι είναι οι συνεργάτες της Google; – Απόρρητο και όροι – Google\nΠοιοι είναι οι συνεργάτες της Google;\nΗ Google συνεργάζεται με επιχειρήσεις και οργανισμούς με διάφορους τρόπους. Αποκαλούμε αυτές τις επιχειρήσεις και τους οργανισμούς "συνεργάτες". Για παράδειγμα, 2 εκατομμύρια και πλέον ιστότοποι και εφαρμογές εκτός Google συνεργάζονται με την Google για την εμφάνιση διαφημίσεων. Εκατομμύρια συνεργάτες προγραμματιστές δημοσιεύουν τις εφαρμογές τους στο Google Play. Άλλοι συνεργάτες βοηθούν την Google να διασφαλίσει τις υπηρεσίες της. Η πρόσβαση σε πληροφορίες σχετικά με τις απειλές ασφαλείας μπορεί να μας βοηθήσει να σας ειδοποιήσουμε, εάν πιστεύουμε ότι ο λογαριασμός σας έχει παραβιαστεί (και, ως συνέπεια, να σας βοηθήσουμε να λάβετε μέτρα για την προστασία του λογαριασμού σας).\nΛάβετε υπόψη ότι επίσης συνεργαζόμαστε με αξιόπιστες επιχειρήσεις με τη μορφή "επεξεργαστών δεδομένων" αντί "συνεργατών", το οποίο σημαίνει ότι επεξεργάζονται τις πληροφορίες εκ μέρους μας, για την υποστήριξη των υπηρεσιών μας, με βάση τις οδηγίες μας και σε συμμόρφωση με την Πολιτική Απορρήτου μας και άλλα κατάλληλα μέτρα εμπιστευτικότητας και ασφάλειας. Η Πολιτική Απορρήτου της Google περιέχει περισσότερες πληροφορίες σχετικά με το πώς χρησιμοποιούμε τους επεξεργαστές δεδομένων.\nΠληροφορίες που συλλέγονται ή λαμβάνονται από τους συνεργάτες διαφήμισης της Google\nΣυγκεκριμένοι συνεργάτες, οι οποίοι παρατίθενται παρακάτω, μπορούν να συλλέγουν ή να λαμβάνουν στοιχεία μη προσωπικής ταυτοποίησης σχετικά με το πρόγραμμα περιήγησης ή τη συσκευή σας, όταν χρησιμοποιείτε ιστοτόπους και εφαρμογές της Google. Αυτοί οι συνεργάτες συλλέγουν αυτές τις πληροφορίες για σκοπούς διαφήμισης και μετρήσεων διαφημίσεων, χρησιμοποιώντας τα δικά τους cookie ή παρόμοιες τεχνολογίες.\nΓια παράδειγμα, επιτρέπουμε στους δημιουργούς και τους διαφημιζόμενους του YouTube να συνεργάζονται με εταιρείες μετρήσεων, ώστε να μαθαίνουν πληροφορίες σχετικά με το κοινό των βίντεο ή των διαφημίσεών τους στο YouTube, χρησιμοποιώντας cookie ή παρόμοιες τεχνολογίες.\nΜπορείτε να μάθετε περισσότερα σχετικά με το πώς αυτοί οι συγκεκριμένοι συνεργάτες συλλέγουν και χρησιμοποιούν τις πληροφορίες σας:\nΕπίσης, το YouTube επιτρέπει σε διαφημιζόμενους και δημιουργούς να προβάλλουν διαφημίσεις άμεσα, χρησιμοποιώντας τις δικές τους τεχνολογίες διαφημίσεων, εκτός των χωρών του ΕΟΧ.\nΈνα άλλο παράδειγμα είναι οι έμποροι στις σελίδες αγορών, οι οποίοι χρησιμοποιούν cookie για να διαπιστώσουν πόσα διαφορετικά άτομα βλέπουν τις καταχωρίσεις προϊόντων τους.\nΔεν κοινοποιούμε στους συνεργάτες διαφήμισης πληροφορίες που σας ταυτοποιούν, όπως το όνομα ή τη διεύθυνση ηλεκτρονικού ταχυδρομείου σας, εκτός εάν μας ζητήσετε να τις κοινοποιήσουμε. Για παράδειγμα, εάν δείτε μια διαφήμιση για ένα κοντινό ανθοπωλείο και επιλέξετε το κουμπί "Πατήστε για κλήση", θα συνδέσουμε την κλήση σας και ενδέχεται να κοινοποιήσουμε τον αριθμό τηλεφώνου σας στο ανθοπωλείο.\nΜπορείτε να διαβάσετε περισσότερα σχετικά με τις πληροφορίες που συλλέγει η Google, συμπεριλαμβανομένων των πληροφοριών από συνεργάτες, στην Πολιτική Απορρήτου.


Οι ATLAS κυκλοφόρησαν το νέο τους single "Veri". | The Gallery - Metal Music Portal\nΟι ATLAS κυκλοφόρησαν το νέο τους single “Veri”.\nΗ φινλανδική Metalcore μπάντα ATLAS, η οποία αυτοχαρακτηρίζεται ως “Northcore”, κυκλοφόρησε το νέο της single “Veri” μαζί με ένα βίντεο. Το “Veri” (το οποίο στα φινλανδικά σημαίνει “αίμα”), είναι το τρίτο single από το επερχόμενο άλμπουμ της μπάντας “UKKO”, που θα κυκλοφορήσει στις 22 Οκτωβρίου μέσω της Long Branch Records.\nΊσως το πιο “μοιραίο” και πιο “τραγικό” μουσικό κομμάτι που έχουν γράψει ποτέ οι ATLAS, μια ιστορία για το ταξίδι της θεραπείας και της επούλωσης.\nΟ κιθαρίστας Tuomas Kurikka σχολιάζει: “Το”VERI” είναι ένα από τα πιο δυναμικά τραγούδια από το επερχόμενο άλμπουμ με τόσα πολλά διαφορετικά είδη και επιρροές που αναμιγνύονται μαζί. Μια πραγματική θυσία για τους βόρειους θεούς”.\nTags: atlas, metalcore, TheGallery\nΟι NIGHTFALL μας συστήνουν τη νέα τους μπασίστρια Βασιλική Μπιζά!


Μάθε τα πάντα για Ark: Survival Evolved | Game20.gr\nGAME20.GR > Ark: Survival Evolved\nArk Survival Evolved: Φινάλε με το Genesis Part 2 expansion\nΏρα για τον επίλογο του επιτυχημένου Ark: Survival Evolved. Η δημιουργός Studio Wildcard ανακοίνωσε το Genesis Part 2 expansion του Ark: Survival Evolved, το οποίο ολοκληρώνει την ιστορία του παιχνιδιού και προετοιμάζει το έδαφος για το Ark 2. To expansion διαδραματίζεται σε έναν τεράστιο νέο κόσμο, γεμάτο με περίεργα οικοσυστήματα, εξωτικά πλάσματα και story αποστολές που δοκιμάζουν τις ικανότητες των παικτών. Υπάρχουν επίσης νέες προσθήκες στο voice cast, με τον David Tennant (Doctor Who, Good Omens) στο ρόλο του σατανικού Sir Edmund Rockwell και την Madeleine Madden (The Wheel of Time, Picnic at Hanging Rock, Dora and the Lost City of Gold) στο ρόλο του συνοδευτικού ρομπότ HLN-A/Helena Walker. Το Ark: Genesis Part 2 είναι πλέον διαθέσιμο. Δείτε trailer και πείτε μας αν σας ενδιαφέρει! Παίζετε Ark; Περισσότερα...\nTAGS:Ark: Survival Evolved, PC, PS4, Xbox One\nArk Survival Evolved: Δεινοσαυρική περιπέτεια στο XSX\nΤο επιτυχημένο Ark: Survival Evolved αποκτά next-gen έκδοση. Όπως ανακοίνωσε η δημιουργός Wildcard, το Ark: Survival Evolved είναι launch game του Xbox Series X. To παιχνίδι τρέχει σε 4K και 30-60fps και διαθέτει πολλές οπτικές βελτιώσεις, κάποιες εκ των οποίων είναι ανώτερες κι από ότι έχει στο PC. Από εκεί και πέρα, η Wildcard αναφέρει tetherless non-dedicated hosting, tetherless split-screen, dedicated server hosting για 100 παίκτες, epic ρυθμίσεις γραφικών στο split-screen multiplayer και επτά φορές πιο γρήγορη φόρτωση. Δείτε παρακάτω σύγκριση του Ark: Survival Evolved σε Xbox Series X και Xbox One και πείτε μας γνώμη! Σκοπεύετε να (ξανα)ασχοληθείτε με το παιχνίδι; Περισσότερα...\nTAGS:Ark: Survival Evolved, Xbox Series X\nΕυκαιρία να αποκτήσετε άλλο ένα παιχνίδι για PC. Όπως ανακοίνωσε η Epic, το Ark: Survival Evolved είναι δωρεάν στο Epic Games Store μέχρι 18 Ιουνίου (το κατεβάζετε και το κρατάτε). Ως γνωστόν, το Ark: Survival Evolved είναι περιπέτεια επιβίωσης σε ένα νησί γεμάτο δεινόσαυρους. Εξημερώνετε, εκπαιδεύετε, καβαλάτε και εκτρέφετε δεινόσαυρους και άλλα προϊστορικά θηρία, καθώς πρέπει να επιβιώσετε ενάντια σε αντίξοες φυσικές συνθήκες αλλά και εχθρούς. Μπορείτε να συνεργάζεστε με άλλους παίκτες ή να παίζετε μόνος. Σας ενδιαφέρει; Περισσότερα...\nTAGS:Ark: Survival Evolved, Epic Games Store, PC\nArk Survival Evolved: Η περιπέτεια με δεινόσαυρους αρχίζει Νοέμβριο στο Switch\nTo επιτυχημένο survival με δεινόσαυρους Ark: Survival Evolved είναι έτοιμο για κυκλοφορία στο Switch. Όπως ανακοίνωσε η δημιουργός Studio Wildcard, το Ark: Survival Evolved βγαίνει 30 Νοεμβρίου για Switch, με τιμή γύρω στα 50 ευρώ. Το παιχνίδι μεταφέρθηκε στο Switch σε συνεργασία με την Abstraction Games και διαθέτει όλο το περιεχόμενο της αρχικής έκδοσης του PC. Δείτε επίσημα χαρακτηριστικά και νέο live-action trailer και πείτε μας αν σας ενδιαφέρει! Περισσότερα...\nTAGS:Ark: Survival Evolved, Switch\nArk Survival Evolved: Περιπέτεια στην Γη με το Extinction expansion\nΈνα ακόμα expansion του επιτυχημένου survival Ark: Survival Evolved είναι καθοδόν. Πρόκειται για το Extinction, το οποίο διαδραματίζεται στην Γη, εκεί όπου ξεκίνησε η ιστορία του παιχνιδιού. Mε την Γη ρημαγμένη και γεμάτη οργανικά και μηχανικά πλάσματα, εσείς ως βετεράνος survivor πλέον πρέπει να νικήσετε τους γιγάντιους τιτάνες που κυριαρχούν στον πλανήτη και να σώσετε το μέλλον του. Σύμφωνα με την δημιουργό Studio Wildcard, το Extinction expansion του Ark: Survival Evolved βγαίνει 6 Νοεμβρίου σε PS4, Xbox One και PC, δωρεάν για τους κατόχους του season pass αλλά και ξεχωριστά επί πληρωμή. Δείτε trailer και πείτε μας αν σας ενδιαφέρει! Παίζετε Ark: Survival Evolved; Περισσότερα...\nArk Survival Evolved: Eπιβίωση και δεινόσαυροι στο Switch\nTo επιτυχημένο survival με δεινόσαυρους Ark: Survival Evolved έρχεται στο Switch. Όπως ανακοίνωσε η δημιουργός Studio Wildcard, το Ark: Survival Evolved βγαίνει Switch το φθινόπωρο, τόσο ψηφιακό, όσο και σε game card. Το παιχνίδι αναπτύσσεται σε συνεργασία με την Abstraction Games και έχει όλο το περιεχόμενο της αρχικής έκδοσης του PC. Κάτοχοι Switch, σας ενδιαφέρει; Περισσότερα...\nTAGS:Ark: Survival Evolved, Counter-strike: Global Offensive, Divinity: Original Sin 2, Dota 2, Ghost Recon Wildlands, GTA 5, H1Z1, PC, Playerunknown's Battlegrounds, Rainbow Six Siege, Rocket League, steam, Warframe, Witcher 3\nTo Aberration expansion του Ark: Survival Evolved είναι κοντά. Όπως ανακοίνωσε η δημιουργός Studio Wildcard, το Aberration βγαίνει 12 Δεκεμβρίου σε PS4, Xbox One και PC, με τιμή ≈20 ευρώ (περιλαμβάνεται στο season pass. To Aberration είναι το δεύτερο expansion του Ark: Survival Evolved και διαδραματίζεται σε ένα ερειπωμένο, δυσλειτουργικό ark, με ένα περίπλοκο υπόγειο οικοσύστημα γεμάτο νέες προκλήσεις. Σας ενδιαφέρει; Περισσότερα...\nTAGS:Ark: Survival Evolved, PC, PS4, survival, Xbox One\nΤο πολύ καλό Ark: Survival Evolved είναι ένα ακόμα παιχνίδι που υποστηρίζει το Xbox One X. Σύμφωνα με την δημιουργό Studio Wildcard, το Ark: Survival Evolved στο Xbox One X τρέχει σε 1440p και 30fps, με HDR και οπτικές βελτιώσεις όπως μεγαλύτερου βεληνεκούς σκιές, υψηλότερης ποιότητας υφές, μεγαλύτερα draw distances και το σύστημα truesky που προσφέρει ρεαλιστικά και δυναμικά καιρικά φαινόμενα. Υπάρχει επίσης 60fps mode όμως με ανάλυση 1080p. Επιπλέον, το παιχνίδι στο Xbox One X έχει δυνατότητα ανεξάρτησης εξερεύνησης για τον κάθε παίκτη στο local split-screen, online με 70 παίκτες, καθώς και μικρότερους χρόνους loading και streaming. Δείτε σχετικό τρέιλερ παρακάτω και πείτε μας αν σκοπεύετε να (ξανα)παίξετε το Ark: Survival Evolved στο Xbox One X! Περισσότερα...\nTAGS:Ark: Survival Evolved, survival, Xbox One, Xbox One X\nArk: Η περιπέτεια συνεχίζεται με το Aberration expansion\nΤο δεύτερο expansion του φρεσκοκυκλοφορημένου (μετά από χρόνια σε early access) Ark: Survival Evolved είναι γεγονός. Μιλάμε για το Aberration, το οποίο διαδραματίζεται σε ένα ερειπωμένο ark με ένα εκτενές υπόγειο οικοσύστημα, γεμάτο νέες προκλήσεις όπως ραδιενεργό ηλιακό φως, νέα πλάσματα και τα τερατώδη ανθρωποειδή Nameless. Όπως ανακοίνωσε η δημιουργός Studio Wildcard, το Aberration expansion του Ark αναμένεται Οκτώβριο. Δείτε πρώτο τρέιλερ και πείτε μας εντυπώσεις! Παίζετε Ark; Περισσότερα...\nArk Survival Evolved: Περιπέτεια στον κόσμο των δεινοσαύρων\nΈνα ακόμα early access success story των τελευταίων ετών είναι έτοιμο για κανονική κυκλοφορία. Μιλάμε για το Ark: Survival Evolved, το οποίο είναι παιχνίδι επιβίωσης σε ένα νησί γεμάτο δεινόσαυρους. Εξημερώνετε, εκπαιδεύετε, καβαλάτε και εκτρέφετε δεινόσαυρους και άλλα προϊστορικά θηρία, καθώς πρέπει να επιβιώσετε ενάντια σε αντίξοες φυσικές συνθήκες αλλά και εχθρούς. Μπορείτε να συνεργάζεστε με άλλους παίκτες ή να παίζετε μόνοι σας. Όπως ανακοίνωσε η δημιουργός Studio Wildcard, το Ark: Survival Evolved, μετά από δύο χρόνια σε early access, βγαίνει 29 Αυγούστου, ψηφιακό και σε δίσκο, για PS4, Xbox One και PC. Σας ενδιαφέρει; Περισσότερα...


Τι λένε τα ζώδια για σήμερα 10 Μαΐου;\nBUZZLIFE, 10/05/2021 (τελευταία ενημέρωση 9:15)\nΠροσπαθήστε να αξιοποιήστε στο έπακρο τη σημερινή μέρα, καθώς είναι από αυτές που πιο εύκολα θα καταφέρετε να βρείτε λύσεις και μέσω διαλόγου και επικοινωνίας με τους άλλους να αποκτήσετε μια πιο σφαιρική άποψη για όσα σας απασχολούν. Είναι μια θετική μέρα για να προωθήσετε τη δουλειά σας, να διαφημίσετε το έργο σας, να ασχοληθείτε περισσότερο με τα μέσα κοινωνικής δικτύωσης, να έχετε ευχάριστες συζητήσεις ή και πιο ανάλαφρη ατμόσφαιρα στον χώρο της δουλειάς. Θα σας απασχολήσουν περισσότερο πρακτικά θέματα που αφορούν στη δουλειά και την ενίσχυση του εισοδήματος σας, καθώς αρχίζει να σας επηρεάζει η Νέα Σελήνη που πραγματοποιείται αύριο στο ζώδιο του Ταύρου.\nΗ σύνοδος του Ερμή με τον Βόρειο Δεσμό (Κάρμα) της Σελήνης στους Διδύμους σε όλη τη διάρκεια της μέρας μπορεί να είναι πολύ βοηθητική για τα θέματα της επικοινωνίας, αρκεί να είστε πιο πρακτικοί στην προσέγγιση σας στα πράγματα, να βασίζεστε περισσότερο στο μυαλό και τη λογική σας και όχι σε υποκειμενικές απόψεις και ιδέες που είναι πολύ καλές για να είναι αληθινές. Ακόμη, είναι μια μέρα που μπορεί να σας απασχολήσουν οικονομικά ζητήματα. Η Σελήνη θα βρίσκεται σε όλη τη διάρκεια της ημέρας στο ζώδιο σας προετοιμάζοντας την αυριανή Νέα Σελήνη που θα σας δώσει νέα πνοή στα σχέδια σας και θα ανοίξει ένα νέο κεφάλαιο εμπειριών στη γενέθλια χρονιά σας.\nΗ σύνοδος του Ερμή με τον Βόρειο Δεσμό της Σελήνης (Κάρμα) στο ζώδιο σας δίνει στη μέρα μια επικοινωνιακή χροιά, ενώ δεν αποκλείεται να μάθετε κάποια είδηση ή πληροφορία που να σας επηρεάσει σημαντικά. Από την άλλη, μπορεί σήμερα να γίνεται ένας χαμός στο μυαλό σας, να σκέφτεστε παράλληλα πολλά και διαφορετικά πράγματα και να μη βρίσκετε άκρη. Μην προσπαθήσετε να πιέσετε τον εαυτό σας όμως. Όλα θα ξεκαθαρίσουν το επόμενο διάστημα. Εσείς ασχοληθείτε με τα πρακτικά θέματα της δουλειάς ή και της φυσικής σας κατάστασης, προσπαθώντας να εκμεταλλευτείτε στο έπακρο την επιρροή της Νέας Σελήνης που έρχεται αύριο.\nΗ Σελήνη περνώντας στον Ταύρο σάς προσγειώνει στους στόχους σας και σε όλα αυτά που θέλετε να επιτύχετε το επόμενο διάστημα και φυσικά προετοιμάζει την αυριανή Νέα Σελήνη στο ίδιο φιλικό σας ζώδιο. Αν τα καταφέρετε εκμεταλλευτείτε μια σχετικά πιο ήρεμη μέρα σήμερα για να ξεκλέψετε λίγο χρόνο για όσα επιθυμείτε να κάνετε, είτε είναι μια ώρα γυμναστικής, λίγου περισσότερου ύπνου ή και λίγης οργάνωσης για τις επόμενες ημέρες. Η σύνοδος του Ερμή με τον Βόρειο Δεσμό της Σελήνης (Κάρμα) μπορεί να σας φέρει μια πληροφορία που ίσως σας φανεί χρήσιμη για να την εκμεταλλευτείτε σε θέματα που σχετίζονται με τη δουλειά, είτε ακόμη με τη φυσική σας κατάσταση και υγεία. Αύριο σχηματίζεται και η Νέα Σελήνη του Μαΐου.\nΤα θέματα της δουλειάς σάς απασχολούν περισσότερο σήμερα, καθώς η Σελήνη περιδιαβαίνει τον τομέα της καριέρας. Φυσικά μια αμφιθυμία και πολλές διαφορές στον τρόπο ανάληψης δράσης θα υπάρχουν, καθώς ο Ταύρος είναι σε κόντρα ζώδιο με το δικό σας, αλλά αυτό δεν σημαίνει ότι σας κάνει κακό στις προοπτικές σας. Η σύνοδος του Ερμή με τον Βόρειο Δεσμό (Κάρμα) στους Διδύμους μπορεί να φέρει σημαντικές επαφές σήμερα με άτομα από το επαγγελματικό ή φιλικό σας περιβάλλον. Κάποια πληροφορία ή πρόταση θα μπορούσε να διαφοροποιήσει αρκετά τον τρόπο που σκέφτεστε ή αναλαμβάνετε δράση.\nΗ Σελήνη στον Ταύρο βρίσκεται σε ένα φιλικό ζώδιο προς το δικό σας σήμερα και επιτρέπει μεγαλύτερη άνεση κινήσεων και ευελιξία. Προσπαθήστε να αξιοποιήσετε την ημέρα αν έχετε κάποια επαγγελματικά ραντεβού, μια σύσκεψη, κάποιες επαφές που θέλετε να κάνετε για να προωθήσετε τα μελλοντικά σας σχέδια. Η σύνοδος του Ερμή με τον Βόρειο Δεσμό της Σελήνης στους Διδύμους μπορεί να φέρει σήμερα πληροφορίες που αφορούν ίσως στο μέλλον της καριέρας σας, καθώς αυτή η όψη έχει μια καρμική χροιά. Ακόμη, δεν θα ήταν κακή ιδέα σήμερα να βρεθείτε με κάποιους φίλους για να χαλαρώσετε λίγο και να μπορέσετε να εκμεταλλευτείτε την επιρροή της Νέας Σελήνης αύριο.\nΑρκετά πιο ουδέτερη η σημερινή μέρα για σας αγαπητοί μου Ζυγοί, με έμφαση στις πρακτικές πλευρές της καθημερινότητας σας, αλλά και σε θέματα οικονομικά. Ίσως έχετε να κάνετε αρκετές συζητήσεις ή διαπραγματεύσεις, διακανονισμούς ή να εξετάσετε καλύτερα θέματα που αφορούν στην οικονομική σας διαχείριση. Η σύνοδος του Ερμή με τον Βόρειο Δεσμό είναι πολύ βοηθητική για να κάνετε συζητήσεις και διαπραγματεύσεις και ενδεχομένως να μάθετε σήμερα κάποιες πληροφορίες που θα παίξουν καταλυτικό ρόλο στην εξέλιξη των πραγμάτων στη ζωή σας.\nΑρκετά απαιτητική μέρα η σημερινή για τους εκπροσώπους του ζωδίου σας, καθώς η Σελήνη απέναντι σας κάνει όλους να στρέφονται σε σας για λύσεις. Οι επαφές και οι συζητήσεις δίνουν και παίρνουν σήμερα, αλλά θα πρέπει να προσέξετε τις διαφορές με άτομα από το περιβάλλον της δουλειάς, διότι μπορεί να μην συμφωνείτε σε κάποιες λεπτομέρειες χειρισμού των επαγγελματικών σας. Αυτό δεν σημαίνει ότι δεν πρέπει να ακούσετε τι έχουν να πουν και οι άλλοι. Η σύνοδος του Ερμή με τον Βόρειο Δεσμό (Κάρμα) μπορεί να φέρει μια πληροφορία ή είδηση από κάποιο άτομο στον χώρο εργασίας ή ένα φιλικό σας πρόσωπο που μπορεί να είναι μια ευχάριστη έκπληξη για σας. Αύριο άλλωστε σχηματίζεται μια πολύ δυνατή Νέα Σελήνη.\nΤην προσοχή σας σε θέματα δουλειάς και υγείας στρέφει η Σελήνη στον Ταύρο σήμερα, σε μια ουδέτερη σχετικά μέρα για το δικό σας ζώδιο ή ωροσκόπο. Μολονότι ξέρω ότι έχετε κουραστεί να διαβάζετε να σας κρούω τον κώδωνα του κινδύνου για τα θέματα της φυσικής σας κατάστασης και υγείας είναι απαραίτητο να δίνετε προτεραιότητα, καθώς θα ακολουθήσει και μια έκλειψη στο ζώδιο σας στις 26/5. Πρώτα η υγεία λοιπόν. Εξάλλου εκεί στρέφει την προσοχή σας και η αυριανή Νέα Σελήνη. Σήμερα η σύνοδος Ερμή-Βόρειου Δεσμού μπορεί να φέρει μια πληροφορία ή μια συνάντηση που να σας αποκαλύψει κάτι ιδιαίτερα ενδιαφέρον για μια συνεργασία ή σχέση.\nΗ Δευτέρα είναι σίγουρα από τις πιο άνετες ημέρες της εβδομάδας για το ζώδιο ή τον ωροσκόπο σας, γι’ αυτό κοιτάξτε να την εκμεταλλευτείτε στο έπακρο. Αυτό αναφέρεται τόσο σε θέματα της δουλειάς όσο και στα θέματα των σχέσεων. Είναι και μια ευχάριστη μέρα για τα ερωτικά σας, οπότε αν βρείτε λίγο ελεύθερο χρόνο κοιτάξτε να τον διαθέσετε στη σχέση σας. Ή αν είστε γονείς στα βλαστάρια σας! Η αυριανή Νέα Σελήνη θα επικεντρώσει την προσοχή σας σε θέματα δημιουργίας, αυτοέκφρασης, στον έρωτα, τις χαρές της ζωής και τα παιδιά. Η σύνοδος του Ερμή με τον Βόρειο Δεσμό της Σελήνης στους Διδύμους μπορεί να φέρει μια πληροφορία ή είδηση που αφορά σε θέματα συνεργατών ή δουλειάς σήμερα.\nΑρκετά πιεστική η Δευτέρα, καθώς ίσως είναι δύσκολο να βγάλετε συμπεράσματα σε κάποιες σχέσεις ή συνεργασίες. Ίσως να έχετε αντίθετες απόψεις ή τελείως διαφορετικό τρόπο σκέψης πάνω σε κάποια πράγματα που αφορούν είτε στη δουλειά είτε στο σπίτι. Αν μπορείτε, προσπαθήστε σημαντικές συζητήσεις να τις ορίσετε από την Τετάρτη που θα υπάρχει καλύτερο κλίμα και ατμόσφαιρα. Χωρίς να είναι ιδιαίτερα δύσκολη μέρα φαίνεται ότι έχετε περισσότερο άγχος για κάτι και δεν μπορείτε εύκολα να το περιορίσετε. Η σύνοδος του Ερμή με τον Βόρειο Δεσμό της Σελήνης (Κάρμα) μπορεί να φέρει μια πληροφορία ή μια συνάντηση με ένα άτομο, το οποίο πιθανώς σας αποκαλύψει κάτι που σας ενδιαφέρει. Αύριο σχηματίζεται και η Νέα Σελήνη του Μαΐου.\nΜια πιο συμπαθητική μέρα όπως είναι η σημερινή, μέσα σε μια αρκετά απαιτητική εβδομάδα, σημαίνει ότι πρέπει να την εκμεταλλευτείτε με κάθε τρόπο αγαπητοί μου Ιχθύες. Η Σελήνη στον Ταύρο είναι βοηθητική για να προωθήσετε τα επαγγελματικά σας θέματα, για ζητήματα σπουδών, για να κάνετε μια πιο λεπτομερή οργάνωση για τα μελλοντικά σας πλάνα. Μέσα σε όλα καλό βέβαια είναι να προσέχετε λίγο περισσότερο και τα θέματα της υγείας σας και να ξεκουράζεστε όταν έχετε κάποιες πιο ελεύθερες στιγμές. Η σύνοδος του Ερμή με τον Βόρειο Δεσμό της Σελήνης στους Διδύμους μπορεί να φέρει μια πληροφορία που να σας επηρεάσει ή μια συνάντηση με κάποιο νεότερο άτομο από το οικογενειακό περιβάλλον. Αύριο σχηματίζεται και η Νέα Σελήνη του Μαΐου.\nΑυτά τα 4 ζώδια επιλέγουν καλλιτεχνικά επαγγέλματα\nΣτις Βρυξέλλες ο ΥΠΕΞ για το Συμβούλιο – Ενημερώνει ομολόγους για ΚυπριακόΟ Αντωνίου το πιστεύει! – ΓΗΠΕΔΟ\n14:58 ΚΥΠΡΟΣ - Δείτε τα σημεία για δωρεάν rapid test την Δευτέρα\n14:52 ΚΥΠΡΟΣ - Α. Κυπριανού: Εξαιρετικά δύσκολη και επικίνδυνη η κατάσταση στο Κυπριακό\n14:44 ΑΘΛΗΤΙΚΑ - Γιούστε και Ψάλτης «απελευθερώνουν» τον Σέχου\n14:43 ΕΛΛΑΔΑ - Σε Αλβανία, Βουλγαρία και Ρουμανία ψάχνουν τους δολοφόνους της Καρολάιν\n13:30 ΚΥΠΡΟΣ - ΑΠΟΚΑΛΥΠΤΙΚΟ: Διαβάστε τα μαυρισμένα του ενδιάμεσου Πορίσματος Νικολάτου για την αλληλογραφία ΕΕ – κυβέρνησης για χρυσά διαβατήρια


Αγίου Πνεύματος: Πότε, πώς λαμβάνουμε το Άγιο Πνεύμα - ΕΚΚΛΗΣΙΑ ONLINE\nΔευτέρα, 28 Μάιος 2018 03:34\nΑρχική » Γράφει το ΕΚΚΛΗΣΙΑ ONLINE » Αγίου Πνεύματος: Πότε, πώς λαμβάνουμε το Άγιο Πνεύμα\nΑΓΙΟΥ ΠΝΕΥΜΑΤΟΣ: Ο Απόστολος Παύλος διδάσκει καθαρά ότι παίρνουμε το Άγιο Πνεύμα τη στιγμή που πιστεύουμε στον Ιησού Χριστό σαν Σωτήρα μας. Η Α` Κορινθίους 12:13 δηλώνει, «Κι εμείς όλοι, είτε Ιουδαίοι είτε μη Ιουδαίοι, είτε δούλοι είτε ελεύθεροι, γίναμε με το βάπτισμα δια του ενός Πνεύματος ένα σώμα, και όλοι ποτιστήκαμε από ένα και το αυτό Πνεύμα».\nΗ Ρωμαίους 8:9 μας λέει ότι αν κάποιος δεν έχει το Άγιο Πνεύμα, αυτός ή αυτή δεν ανήκει στο Χριστό – «Εσείς όμως δε ζείτε κάτω από την εξουσία της αμαρτίας, αλλά ακολουθείτε τις εντολές του Πνεύματος, εφόσον βέβαια το Πνεύμα του Θεού κυριαρχεί στην ύπαρξή σας. Κι αν κάποιος δεν έχει το Πνεύμα του Χριστού, αυτός δεν ανήκει στο Χριστό».\nΗ Εφεσίους 1:13-14 μας διδάσκει ότι το Άγιο Πνεύμα είναι η σφραγίδα της σωτηρίας για όλους αυτούς που πιστεύουν, «Έτσι κι εσείς ακούσατε το λόγο της αλήθειας, το χαρμόσυνο μήνυμα που σας φέρνει τη σωτηρία. Κι αφού πιστέψατε στο Χριστό, σας σφράγισε ο Θεός με το Άγιο Πνεύμα που το είχε υποσχεθεί. Κι είναι το Πνεύμα εγγύηση για την κληρονομιά μας, για το μελλοντικό λυτρωμό μας. Έτσι θα υμνείται και θα δοξάζεται το μεγαλείο του Θεού».\nΑυτές οι τρεις περικοπές το ξεκαθαρίζουν ότι το Άγιο Πνεύμα πρέπει να λαμβάνεται τη στιγμή της σωτηρίας. Ο Παύλος δε θα μπορούσε να λέει ότι όλοι εμείς βαπτιστήκαμε από το ίδιο Πνεύμα και όλοι μας ποτιστήκαμε από το ένα Πνεύμα, αν όλοι οι Κορίνθιοι πιστοί δεν είχαν το Άγιο Πνεύμα. Το Ρωμαίους 8:9 είναι ακόμα δυνατότερο. Αν κάποιος δεν έχει το Πνεύμα, δεν ανήκει στο Χριστό.\nΈτσι, η κατοχή του Αγίου Πνεύματος είναι απόδειξη του γεγονότος της κατοχής της σωτηρίας. Επί πλέον, το Άγιο Πνεύμα δεν μπορεί να είναι «σφραγίδα της σωτηρίας» (Εφεσίους 1:13-14) αν δεν λαμβάνεται τη στιγμή της σωτηρίας. Πολλές περικοπές το κάνουν πολύ ξεκάθαρο ότι η σωτηρία μας βεβαιώνεται τη στιγμή που δεχόμαστε το Χριστό σαν Σωτήρα μας.\nΑυτή η συζήτηση είναι αντικρουόμενη γιατί συχνά συγχέεται η διακονία του Αγίου Πνεύματος. Η αποδοχή/κατοίκηση του Πνεύματος συμβαίνει τη στιγμή της σωτηρίας.\nΤο γέμισμα είναι μια διαδικασία συνεχής στη Χριστιανική ζωή. Ενώ πιστεύουμε ότι το βάπτισμα του Αγίου Πνεύματος συμβαίνει επίσης τη στιγμή της σωτηρίας, μερικοί Χριστιανοί δεν το πιστεύουν.\nΑυτό μερικές φορές έχει σαν αποτέλεσμα το βάπτισμα του Πνεύματος να συγχέεται με την «αποδοχή του Πνεύματος» σαν μια πράξη μεταγενέστερη της σωτηρίας. Συμπερασματικά, πώς λαμβάνουμε το άγιο Πνεύμα;\nΛαμβάνουμε το Άγιο Πνεύμα απλά πιστεύοντας στον Κύριο Ιησού Χριστό σαν Σωτήρα μας (Κατά Ιωάννη 3:5-16). Πότε λαμβάνουμε το Άγιο Πνεύμα; Το Άγιο Πνεύμα το λαμβάνουμε μόνιμα τη στιγμή που πιστέψαμε.\n7 μήνες πριν Γράφει το ΕΚΚΛΗΣΙΑ ONLINEΑΓΙΟ ΠΝΕΥΜΑ, ΑΓΙΟΥ ΠΝΕΥΜΑΤΟΣ\nΣυγκλονίζει η δύναμη ψυχής τυφλού ψάλτη που συγκίνησε στη Θ. Λειτουργία της Πεντηκοστής στη ΡόδοΠεντηκοστή στο Κάστρο του Διδυμοτείχου (ΦΩΤΟ)\nΣυλλαλητήριο για τη Μακεδονία στην Κάλυμνο (ΦΩΤΟ)\nΚυριακή Η’ Λουκά: Η αυτοθυσία της αγάπης για τον πλησίον μας\nΚυριακή Η' Λουκά: Η αυτοθυσία της αγάπης για τον πλησίον μας. Στη σημερινή παραβολή που ακούστηκε στους Ιερούς μας Ναούς, γνωστή και ως παραβολή του Καλού Σαμαρείτη, αποκαλύπτεται για πολλοστή φορά η αγάπη του Τριαδικού Θεού προς τον ταλαιπωρημένο άνθρωπο, το τελειότερό του δημιούργημα. Πλησίασε τον Ιησού ένας Εβραίος νομικός, όχι με καλή προαίρεση, και τον ρώτησε τι έπρεπε να κάνει για να σωθεί «Καὶ ἰδοὺ νομικός τις ἀνέστη ἐκπειράζων αὐτὸν καὶ λέγων· διδάσκαλε, τί ποιήσας ζωὴν αἰώνιον κληρονομήσω;». Ο Κύριος γνωρίζοντας την υποκρισία του, του απάντησε με ερώτηση «ἐν τῷ νόμῳ τί γέγραπται; πῶς ἀναγινώσκεις;», τι γράφει ο Νόμος, πώς τον αντιλαμβάνεσαι εσύ που τον μελετάς; Ο νομικός του απάντησε αναφέροντας την πρώτη εντολή Ο Ιησούς αναφέρθηκε και εξήγησε στο νομικό ποιος πραγματικά είναι ο πλησίον.\nΗ Δευτέρα του Αγίου Πνεύματος στην Αγία Σιών (ΒΙΝΤΕΟ – ΦΩΤΟ)\nΑΓΙΟΥ ΠΝΕΥΜΑΤΟΣ: Τήν Δευτέραν, 15ην /28ην Μαΐου 2018, Δευτέραν τοῦ Ἁγίου Πνεύματος, ἑωρτάσθη ἰδιαιτέρως ἡ ἐξ οὐρανοῦ κάθοδος τοῦ Ἁγίου Πνεύματος εἰς τούς ἁγίους μαθητάς καί ἀποστόλους, ὄντας συνηγμένους εἰς τό ὑπερῷον τῆς Ἁγίας Σιών.\nΑγίου Πνεύματος: Λόγος εις το Άγιο Πνεύμα – Ερωτήσεις, απαντήσεις\nΑΓΙΟΥ ΠΝΕΥΜΑΤΟΣ: Αγίου Γρηγορίου του Θεολόγου - Εκείνοι, λοιπόν, oι οποίοι είναι δυσαρεστημένοι και με σφοδρότητα υπερασπίζονται το «γράμμα», επειδή εμείς τάχα εισάγουμε κάποιον ξένο και παρείσακτο Θεό, να ξέρουν καλά ότι φοβούνται εκεί που δεν υπάρχει φόβος. Και ας γνωρίζουν σαφώς, ότι κάλυμμα της ασέβειάς τους είναι η φιλία του «γράμματος», όπως θα φανεί εντός ολίγου, όταν, όσο είναι δυνατόν, θα ανατρέψουμε τα επιχειρήματά τους.\nΑγίου Πνεύματος 2017: Το επόμενο τριήμερο του Αγίου Πνεύματος πλησιάζει αφού πέφτει την Δευτέρα 5 Ιουνίου 2017. Η Δευτέρα του Αγίου Πνεύματος δεν είναι για όλους αργία. Πόσο θα πληρωθούν όσοι εργαστούν και ποιοί δικαιούνται προσαύξηση\nΑγίου Πνεύματος – καιρός: Άστατος ο καιρός το τριήμερο με μπουρίνια και μελτέμια\nΑΓΙΟΥ ΠΝΕΥΜΑΤΟΣ: Ο καιρός το τριήμερο του Αγίου Πνεύματος προβλέπεται άστατος, με μπουρίνια και μελτέμια. Το Σάββατο προβλέπονται τοπικές μπόρες σε κάποιες περιοχές, ενώ Κυριακή και Δευτέρα υπάρχει πιθανότητα βροχοπτώσεων στα ανατολικά και τα νότια.\nΗ εορτή του Αγίου Πνεύματος στην Αγία Τριάδα (Μέρμπακα) του Δήμου Ναυπλιέων\nΑΓΙΟΥ ΠΝΕΥΜΑΤΟΣ: Γράφει ο Βαγγέλης Μπουγιώτης - Μητρόπολη Αργολίδος - Τη Δευτέρα 28 Μαΐου 2018 εορτή του Αγίου Πνεύματος πανηγυρίζει μεγαλοπρεπώς ο ενοριακός Ιερός Ναός Αγίας Τριάδος (Μέρμπακα).\nΆγιο Όρος: Τρισαρχιερατική Θεία Λειτουργία στην Ι. Μονή Ξενοφώντος\nΆγιο Όρος: Αγρυπνία στην Ι. Μονή Παντοκράτορος για Θεοφάνεια (ΦΩΤΟ)\nΠούτιν με Βούτσιτς ολοκλήρωσαν το μωσαϊκό του Αγίου Σάββα στο Βελιγράδι\nΗ Εκκλησία σε κρίση: 4.300 Χριστιανοί εκτελέστηκαν το 2018 για την πίστη τους\nΕΚΤΑΚΤΟ: Πυροβολισμοί σε Εκκλησία στο Τέξας – Μία νεκρή\nΣυλλαλητήριο Μακεδονία: Οι Βορειοηπειρώτες στο πλευρό της Μακεδονίας\nΆγιος Ευθύμιος – 20 Ιανουαρίου: Ο προστάτης των ζευγαριών για τεκνοποίηση


Youth for UNESCO Serres: Ιανουαρίου 2019\nΗ διαδικασία επιλογής έχει τρεις γύρους.\nΗ ανοιχτή πρόσκληση υποβολής υποψηφιοτήτων θα διαρκέσει μέχρι τις 31 Μαρτίου 2019. Κάθε υποψήφιος θα πρέπει να υποβάλει απαντήσεις σε μια σειρά ερωτήσεων και να φορτώσει την επιστολή επικύρωσης ενός διαιτητή.\nΟι φιναλίστ, που προέρχονται από κάθε περιοχή του κόσμου, θα παρατεθούν από εμπειρογνώμονες του ΟΗΕ και θα ζητήσουν να υποβάλουν σύντομα βιντεοκλίπ με τις μεγάλες ιδέες τους.\nΣτο τελικό στάδιο, μια παγκόσμια κριτική επιτροπή θα αναθεωρήσει τις μεγάλες ιδέες του παγκόσμιου φιναλίστ και θα επιλέξει επτά νέους πρωταθλητές της γης. Οι νικητές θα ανακοινωθούν δημόσια και θα προσκληθούν να παρευρεθούν στην τελετή απονομής των βραβείων του Champions of the Earth.\nΟι νικητές αναμένεται να εφαρμόσουν τις μεγάλες ιδέες τους και να ενεργήσουν ως πρεσβευτές της αιτίας στις ευκαιρίες ομιλίας, παρέχοντας παράλληλα τακτικές ενημερώσεις προόδου με τη μορφή βίντεο και ιστολογίων που θα μοιραστούν σε αυτόν τον ιστότοπο.\nΕίστε δημιουργός αλλαγών # SDG ; Μοιραστείτε τις καλές πρακτικές σας!\nΕίστε δημιουργός αλλαγών # SDG ; Μοιραστείτε τις καλές πρακτικές σας! Η πρωτοβουλία @UNDESA ξεκίνησε μια πρόσκληση υποβολής ορθών πρακτικών, ιστοριών επιτυχίας και διδαγμάτων για την εφαρμογή της πρότασης # 2030Agenda .\nΑναρτήθηκε από ak.Mak στις 5:26 π.μ. Δεν υπάρχουν σχόλια:\nΑναρτήθηκε από ak.Mak στις 5:25 π.μ. Δεν υπάρχουν σχόλια:\nUnited Nations Youth 7 Open Call❗@UN @SDGAction Campaign


Perix Pangaion Epeiros: Ο «ΚΑΣΤΑΣ» ΤΗΣ ΑΜΦΙΠΟΛΗΣ\nΚόρη του βασιλιά των Βισαλτών Λυκούργου, ήταν η Φυλλίδα, που κάποτε στις εκβολές του Στρυμόνα γνώρισε τον Δημοφώντα. Το ζευγάρι έπρεπε να χωρίσει προσωρινά, με τον Δημοφώντα να υπόσχεται την γρήγορη επάνοδό του. Η Φυλλίς τον αποχαιρέτησε και του έδωσε ένα κιβώτιο (κίστις ή κάστις) ιερό, λέγοντάς του ότι περιείχε ιερά αντικείμενα και τα μυστήρια της λατρείας της Ρέας. Φαίνεται να ήταν τότε η πρώτη φορά, που τα μυστήρια έφευγαν από τον ιερό τόπο της Βισαλτίας. Έφυγαν από που; Από τον πατροπαράδοτο ιερό χώρο των Εννέα Οδών και μετέπειτα Αμφίπολης, αυτόν που ακόμα και σήμερα ονομάζουμε «ΚΑΣΤΑΣ»!\nΣτον ίδιο μύθο αναφέρεται ότι επειδή εννέα φορές κατέβηκε η Φυλλίδα στην παραλία, για να προϋπαντήσει τον Δημοφώντα που δεν ερχόταν, γι αυτό ονομάστηκε η πόλη ΕΝΝΕΑ ΟΔΟΙ. Ο κρατήρας αποδεικνύει ότι δεν έγινε έτσι. Κατά το τελούμενο της παράδοσης, η πόλη είχε από τις εννέα μούσες ήδη το όνομά της. Μας το δείχνουν οι 9 μπίλιες επάνω στο κιβώτιο και το λουλούδι με τα εννέα άνθη μπροστά από τη Φυλλίδα. Τα ηλιακά σύμβολα που στολίζουν τον ίδιο κρατήρα, ομολογούν την άλλη φύση του ιερού τόπου, που ήταν η Ηλιολατρεία.\nΆμα γράψω βέβαια, ότι ο Δημοφώντας φοράει τον παραδοσιακό μανδύα γάμου των Βισαλτών, εύλογα θα ρωτήσετε πως το ξέρω. Μην ξεχνάτε ότι είμαι ΒΙΣΑΛΤΗΣ.\nΥΓ. Προέτρεψα στο παρελθόν, μια απόλυτα «γραφική» αλλά και ύποπτη ανασκαφική ομάδα, να υποκλιθεί στο χώρο, να δηλώσει αναρμόδια και να αποσυρθεί, γιατί μόνο έτσι κατ εμέ θα κατάφερναν να σώσουν την αξιοπρέπειά τους. Δεν το έκαναν.\nΑναρτήθηκε από ak.Mak στις 8:05 π.μ.


Ναύπλιο: Όλο το πρόγραμμα του Φεστιβάλ Κλασικής Μουσικής | Mikrometoxos.gr\nΝαύπλιο: Όλο το πρόγραμμα του Φεστιβάλ Κλασικής Μουσικής\n19.06.2015 13:18 Έχουμε περάσει το «μικρόβιο» της ποιότητας και σ’ αυτό οφείλεται η επιτυχία και η μακροβιότητα του διεθνούς φεστιβάλ μουσικής Ναυπλίου, λέει καλλιτεχνικός διευθυντής του φεστιβάλ Γιάννης Βακαρέλη Ναυπλίου, που μόλις ανακοίνωσε το φετινό του πρόγραμμα.\nΟ διεθνούς φήμης πιανίστας αναφέρει ότι η φετινή διοργάνωση αγγίζει τα όρια του θαύματος, ενώ επισημαίνει πως δεν υπάρχει καμιά οικονομική βοήθεια από το υπουργείο Πολιτισμού, παρά το γεγονός ότι, όπως τονίζει ο κ. Βακαρέλης, το φεστιβάλ είναι γνωστό στην Ευρώπη κι έχει καλό όνομα, γι’ αυτό και φιλοξενεί μεγάλα ονόματα.\n– Παρασκευή 19 Ιουνίου 2015, Πλατεία Αγίου Γεωργίου, 21:00\nΈνα από τα πλέον ιδιαίτερα νεανικά σύνολα των Η.Π.Α, το CHICAGO CONSORT, εγκαινιάζει το φετινό 24ο Φεστιβάλ Μουσικής Ναυπλίου. Στη λαμπερή πλατεία του Αγίου Γεωργίου, νεαροί δεξιοτέχνες του βιολιού θα παρουσιάσουν ένα ποικιλόχρωμο πρόγραμμα που περιλαμβάνει μεταγραφές κλασικών κομματιών, ταγκό αλλά και μουσική από τον κινηματογράφο καθώς θα εναλλάσσονται στα σολιστικά μέρη παίζοντας όρθιοι και από μνήμης.\n– Σάββατο, 20 Ιουνίου 2015, στο ΦΟΥΓΑΡΟ, 21:00 “Paris-Istanbul”: μουσικά τοπία πάνω στις ράγες του Orient Express.\nΈνα μουσικό πρόγραμμα που ταξιδεύει στην Ευρώπη των πρώτων δεκαετιών του προηγούμενου αιώνα, με μουσικές στάσεις από τη Δύση ως την Ανατολή με την Αθηνά Ρούτση στο τραγούδι, το Φώτη Μυλωνά στα, πνευστά, κιθάρα, μαντολίνο και την ‘Αλκηστις Ραυτοπούλου στο πιάνο και τις ενορχηστρώσεις. Η διάσημη πορεία του μυθικού τρένου από το πολύβουο Παρίσι στην τόσο εκφραστική Κωνσταντινούπολη μέσα από τραγούδια – σταθμούς που φέρνουν στο νου αναμνήσεις και ευχές.\n– Κυριακή, 21 Ιουνίου 2015, στο Βουλευτικό, 21:00 ‘’39th International Maria Callas Grand Prix – PIANO”.\nΟ εορτασμός της Παγκόσμιας Ημέρας της Μουσικής, μαζί με έναν από τους σημαντικότερους Διαγωνισμούς Πιάνου της Ευρώπης, που φέρει το όνομα της Μαρίας Κάλλας. Η κορυφαία βράβευση του φετινού διαγωνισμού – που διαγωνίστηκε ανάμεσα σε 30 διαγωνιζόμενους από όλο τον κόσμο – είναι ο εξαίρετος Έλληνας Κωνσταντίνος Δεστούνης που θα παρουσιάσει ένα πρόγραμμα με έργα Chopin, Lizst και Beethoven.\n– Δευτέρα, 22 Ιουνίου 2015, στο Βουλευτικό, 21:00, Αφιέρωμα στον Τζον Τάβενερ.\nΈνα αφιέρωμα στον φιλέλληνα βρετανό συνθέτη John Tavener από τον Νίκο Λαάρη, που έχει χαρακτηριστεί από τους Times του Λονδίνου ως «ένας εξαιρετικός καλλιτέχνης, που δεν μπορεί να παράγει ούτε έναν άσχημο ήχο». Ο σπουδαίος σολίστ και διδάκτορας του Manhattan School of Music της Νέας Υόρκης καταφθάνει στο Ναύπλιο έχοντας κερδίζει τον θαυμασμό του αθηναϊκού κοινού και εγκωμιαστικές κριτικές για το εν λόγω πρόγραμμα.\n– Τρίτη, 23 Ιουνίου 2015, στο Βουλευτικό, 21:00, In Stil Μodernο: Συνθέσεις του 17ου και του 21ου αιώνα με άρωμα Βενετίας.\nΤο καινοτόμο Duo Vita Brevis, με τις πανευρωπαϊκές διακρίσεις σε διαγωνισμούς, φέρνει στο Ναύπλιο έναν βενετσιάνικο αέρα. Το πρωτότυπο πρόγραμμα που θα παρουσιάσει, συνδυάζει το μπαρόκ με τον ηλεκτρονικό ήχο και συνθέσεις του τότε -17ος αιώνας- και του σήμερα σε μια μοναδική «σύγχρονη» μουσική εμπειρία με συνδετικό κρίκο τη Βενετία. Να αναφέρουμε ότι, η συναυλία εντάσσεται στη σειρά εκδηλώσεων «Της Βενετιάς τ΄Ανάπλι: 300 χρόνια από το τέλος μιας εποχής» που διοργανώνει το Ναυπλιακό Ίδρυμα Ιστορικής Έρευνας ΙΩΑΝΝΗΣ ΚΑΠΟΔΙΣΤΡΙΑΣ σε συνεργασία με τον Δήμο Ναυπλιέων και τον ΔΟΠΠΑΤ, για τα 300 χρόνια από τη λήξη της βενετοκρατίας στο Ναύπλιο.\n– Τετάρτη, 24 Ιουνίου 2015, Βουλευτικό, 21:00, Βουβός κινηματογράφος συνοδεία μουσικής: Αστέρω (1929).\nΗ πιο γνωστή βουβή ταινία του ελληνικού σινεμά και ένα από τα αριστουργήματα του παγκόσμιου κινηματογράφου των αρχών του 20ου αιώνα, σε αποκατεστημένη κόπια από την ταινιοθήκη της Ελλάδος, με ζωντανή συνοδεία μουσικής από τον συνθέτη Φίλιππο Τσαλαχούρη. Σε σκηνοθεσία του θρυλικού κινηματογραφιστή της Μικρασιατικής Εκστρατείας και ενός πραγματικού πρωτοπόρου της 7ης τέχνης, Δημήτρη Γαζιάδη (1899-1959), σενάριο Πάυλου Νιρβάνα και Ορέστη Λάσκου, με τους Αλίκη Θεοδωρίδου, Αιμίλιο Βεάκη, Κώστα Μουσούρη στους κύριους ρόλους.\n– Πέμπτη, 25 Ιουνίου 2015, Βουλευτικό, 21:00, Ελληνικές Εμπνεύσεις.\nΗ καταξιωμένη μεσόφωνος Αλεξάνδρα Γκράβας, η οποία έχει ενθουσιάσει με τη διακριτική χροιά της φωνής της τους μουσικοκριτικούς και το κοινό σε Ευρώπη, Ασία και Αμερική, θα παρουσιάσει με τον μετρ του πιάνου, Δημήτρη Γιάκα, ένα πρόγραμμα βαθιάς ελληνικής έμπνευσης.\n– Παρασκευή, 26 Ιουνίου 2015, στην Πλατεία Συντάγματος, 21:00, συναυλία\nΗ Συμφωνικής Ορχήστρας και Χορωδίας της ΕΡΤ θα δώσει μια μοναδική συναυλία με την συμμετοχή της μεσοφώνου Ειρήνης Καράγιαννη, του βαθέφωνου Τάσου Αποστόλου και υπό την διεύθυνση του Αναστάσιου Συμεωνίδη.\n– Σάββατο, 27 Ιουνίου 2015, στο Βουλευτικό, 21:00, βραδιά όπερας.\nΤο Τρίο εγχόρδων της Όπερας του Παρισιού – όλοι τους κάτοχοι οργάνων – κειμηλίων του θρυλικού κατασκευαστή Jean-Baptiste Vuillaume (1798-1895) από όπου και πήραν το όνομά τους – απαρτίζεται από ιδιοφυείς μουσικούς διάσημους για τη βιρτουοζιτέ τους. Η σύμπραξη τους με τον έχοντα σημαντική καριέρα σε Ελλάδα και εξωτερικό, Θανάση Αποστολόπουλο, σε ένα ιδιαίτερα απαιτητικό πρόγραμμα θα χαρίσει άλλη μια βραδιά διεθνούς εμβέλειας στο Φεστιβάλ.\n– Κυριακή, 28 Ιουνίου 2015, στο Παλαμήδι, 21:00, ENSEMBLE WIEN – Κουαρτέτο της Φιλαρμονικής Ορχήστρας της Βιέννης.\nΤο ENSEMBLE WIEN απαρτίζεται από μουσικούς που κατέχουν θέσεις στις κορυφαίες ορχήστρες της Βιέννης και έχει να επιδείξει πλήθος διακρίσεων και σημαντικών εμφανίσεων. Η βραδιά θα αποτελέσει το ιδανικό κλείσιμο του Φεστιβάλ, με το διάσημο σύνολο που θα ταξιδεύσει το κοινό στη μουσική της Αυστρίας και όχι μόνο.


Ξανά προπόνηση στο Ζλάτιμπορ - Onsports.gr\nΑλεξάνδρα Λούτση\t12 Σεπτεμβρίου 2011, 09:32\nΞανά προπόνηση στο Ζλάτιμπορ\nΣε προπονητικούς ρυθμούς επέστρεψαν χθες (11/09) στο Ζλάτιμπορ, όπου διεξάγεται το βασικό στάδιο της προετοιμασίας, οι παίκτες του Παναθηναϊκού.\nΤα μέλη της αποστολής των πρωταθλητών Ευρώπης είχαν καταβληθεί από ίωση, με αποτέλεσμα οι προπονήσεις να διεξάγονται μετ’ εμποδίων τις προηγούμενες ημέρες, μια και η πλειονότητά τους βρέθηκε καθηλωμένη στο κρεβάτι, προσπαθώντας να αναρρώσει.\nΑπό χθες (11/09), όμως, ο ένας μετά τον άλλον οι παίκτες άρχισαν να επιστρέφουν στο πρόγραμμα, τρέχοντας και κάνοντας ασκήσεις με μπάλα. Ο Ζέλικο Ομπράντοβιτς και ο Δημήτρης Ιτούδης, βέβαια, έχουν ήδη προσαρμόσει το πρόγραμμα σύμφωνα με τις διαμορφωθείσες συνθήκες, ωστόσο και μόνο το γεγονός πως η ίωση «αφήνει» πλέον τους πρωταθλητές Ευρώπης σκόρπισε ανακούφιση στις τάξεις της ομάδας.\nΣτο μεταξύ, με ένα νέο πρόσωπο αναμένεται να διεξάγονται από την Τετάρτη (14/09) οι προπονήσεις του Παναθηναϊκού. Ο Άλεξ Μάριτς ολοκλήρωσε τις υποχρεώσεις του με την Εθνική Αυστραλίας και θα πάρει το αεροπλάνο για το σερβικό θέρετρο, προκειμένου να ενσωματωθεί στην προετοιμασία της ομάδας.


Μεθάμε πιο εύκολα μέσα στο αεροπλάνο; - Airnews\nΑρχική Εξυπηρέτηση Μεθάμε πιο εύκολα μέσα στο αεροπλάνο;\nΜεθάμε πιο εύκολα μέσα στο αεροπλάνο;\nΚατά την διάρκεια της δεκαετίας του ’30, ο Αμερικανός ψυχολόγος R. A. McFarland διαπίστωσε ότι 2-3 ποτά σε υψόμετρο 10.000-20.000 ποδιών ισοδυναμούν με 4 ή 5 ποτά στο έδαφος.\nΟ McFarland πραγματοποίησε έρευνα κατά την οποία εξέτασε τις επιπτώσεις που έχουν οι αλλαγές στην πίεση του οξυγόνου σε διάφορες μεταβλητές, όπως η πρόσληψη αλκοόλ. Τα ευρήματα της έρευνάς του δημοσιεύτηκαν με τον τίτλο «High Altitude: An Exploration of Human Adaptation».\nΩστόσο, τα συμπεράσματα του McFarland, από την δημοσίευση και έπειτα δεν είχαν καμία επιστημονική απόδειξη, σύμφωνα με το Slate που εξέτασε το θέμα σε βάθος.\nΟι μηχανικοί και οι εργαζόμενοι στις αεροπορικές εταιρείες παλεύουν σκληρά ώστε η πίεση της καμπίνας του αεροσκάφους να είναι πολύ κοντά, αν όχι εντελώς ίδια, με τον αέρα που υπάρχει στο έδαφος. Ίσως, μόνο να είναι πιο ξηρός ο αέρας.\nΌταν πίνουμε αλκοόλ, αυτό κυκλοφορεί στο αίμα μας και ο οργανισμός μας δυσκολεύεται, αν απορροφήσει οξυγόνο. Επομένως, ο ισχυρισμός ότι σε μεγαλύτερο υψόμετρο, η απορρόφηση οξυγόνου γίνεται ακόμα δυσκολότερη με το αλκοόλ, είναι σωστός. Ωστόσο, όπως αναφέρθηκε, ο αέρας της καμπίνας είναι ίδιος με τον αέρα που αναπνέουμε στο έδαφος. Επομένως, μόνο στην περίπτωση που πίναμε αλκοόλ σε εκείνο το υψόμετρο, έξω από το αεροπλάνο, θα αντιμετωπίζαμε πρόβλημα. Μάλλον, βέβαια, δε θα ήταν το μόνο πρόβλημα, εκείνη τη στιγμή!\nΣημειώνεται ότι, κάτι αντίστοιχο δεν ισχύει σε περίπτωση που βρεθείτε σε ένα ψηλό βουνό και καταναλώσετε αλκοόλ, καθώς δεν θα είστε σε ένα περιβάλλον που θα μιμείται την ατμόσφαιρα του εδάφους.\nΠροηγούμενο άρθροLinda Johanna Maria de Jong: Η Ολλανδή blogger “ψηφίζει” Αλόννησο\nΕπόμενο άρθροMouzenidis Travel: Προστίθεται δεύτερη πτήση από Μόναχο προς Κρήτη\nΤο κοκτέιλ που η γεύση του είναι καλύτερη στο αεροπλάνο!


ΟΟΣΑ: Σε ύφεση η Ελλάδα και το 2014 - e-thessalia.gr\nΟΟΣΑ: Σε ύφεση η Ελλάδα και το 2014\n30 Μαΐου 2013, 12:24 30 Μαΐου 2013\n«Πιθανή η ανάγκη για νέα δάνεια και μεγαλύτερη ελάφρυνση χρέους» λέει ο Οργανισμός\nΣτο 4,8% υπολογίζει ο ΟΟΣΑ και κόντρα σε όλες τις άλλες προβλέψεις την ύφεση στην ελληνική οικονομία φέτος ενώ εκτιμάει ότι αυτή θα συνεχιστεί και το 2014, στο 1,2%. Η έκθεση του οργανισμού «βλέπει» την ανεργία στο 27,8% για το 2013 και στο 28,4% για το 2014 ενώ ιδιαίτερη σημασία δίνει στο γεγονός ότι όλες αυτές οι συνθήκες ενδεχομένως απαιτήσουν νέα χρηματοδότηση από την τρόικα ή πιθανό νέο «κούρεμα» του ελληνικού χρέους. Ο ΟΟΣΑ εκτιμάει επίσης ότι θα υπάρξει περαιτέρω μείωση των τιμών και των μισθών λόγω της ύφεσης και προτείνει στην ΕΚΤ να αναλάβει άμεσα πρωτοβουλίες -εκτός της μείωσης των επιτοκίων- για να ενισχύσει την ρευστότητα στην αγορά.\nΗ Ελλάδα μπορεί να ελπίζει σε μια «επιστροφή στην ανάπτυξη κατά τη διάρκεια του 2014», παρά το υφεσιακό κλίμα που επικρατεί, εκτιμά ο ΟΟΣΑ σύμφωνα με τις οικονομικές προβλέψεις που παρουσίασε ο Μεξικανός Γενικός Γραμματέας του οργανισμού Άγχελ Γουρία.\nΜε βάση τα στοιχεία που παρατίθενται στην έκθεση, το ΑΕΠ διατηρεί αρνητικό πρόσημο και το 2014 με -1,2% του ΑΕΠ, με τάση επιβράδυνσης (-6,4% το 2012 και πρόβλεψη -4,8% για το 2013). Η ιδιωτική κατανάλωση προβλέπεται και αυτή αρνητική στο -4,5% για το 2014, από -9,1% το 2012. Επίσης, η δημόσια κατανάλωση θα κινηθεί στο -2,1% το 2014 από -4,2% το 2012.\nΑντίθετα οι εξαγωγές προϊόντων και υπηρεσιών προβλέπονται θετικές, σε ποσοστό 6,1% για το 2014, από -2,4% το 2012\nΠαρ’ όλα αυτά τους τελευταίους μήνες το ποσοστό του πληθωρισμού έγινε αρνητικό για πρώτη φορά εδώ και περισσότερο από 50 χρόνια.\nΣύμφωνα με τον ΟΟΣΑ ο προϋπολογισμός 2013 θεωρείται ότι είναι γενικά σε καλή τροχιά. Με δεδομένη όμως την έκταση της ύφεσης και τις κοινωνικές εντάσεις, ο ΟΟΣΑ θεωρεί ότι θα πρέπει να επιτραπεί η λειτουργία των αυτόματων σταθεροποιητών, στην περίπτωση που η οικονομική δραστηριότητα αποδειχθεί χαμηλότερη από την προβλεπόμενη. Από τη στιγμή επομένως που δεν έχει πρόσβαση στις κεφαλαιαγορές, η Ελλάδα πιθανώς να χρειασθεί νέα δημόσια χρηματοδότηση ή περαιτέρω ελάφρυνση του χρέους.\nΑπό την άλλη πλευρά η ανακεφαλαιοποίηση των τραπεζών και η αποπληρωμή των οφειλών του κράτους, μπορούν να βελτιώσουν τη ρευστότητα και την εσωτερική ζήτηση περισσότερο από το αναμενόμενο. Η σαφής βελτίωση του ανταγωνιστικού κόστους θα μπορούσε να οδηγήσει στην αύξηση των εξαγωγών, και εφ’ όσον δρομολογηθούν ορισμένα επενδυτικά προγράμματα, η Ελλάδα θα μπορούσε να ελπίζει στην ανάκαμψη της εμπιστοσύνης, καταλήγει η έκθεση του ΟΟΣΑ.\nΣυρρίκνωση 0,6% στην Ευρωζώνη\nΠεραιτέρω επιδείνωση αναμένεται να σημειώσει η οικονομία της Ευρωζώνης εφέτος, σε μία περίοδο όπου το κλίμα στις ΗΠΑ βελτιώνεται και η Ιαπωνία ανακάμπτει, σύμφωνα με την εξαμηνιαία έκθεση του ΟΟΣΑ που δημοσιοποιήθηκε την Τετάρτη.\nΣτην εξαμηνιαία έκθεσή του, ο ΟΟΣΑ προέβλεψε ρυθμό ανάπτυξης 3,1% για την παγκόσμια οικονομία φέτος και 4% για το 2014. Στην προηγούμενη έκθεσή του, τον περασμένο Νοέμβριο, ο ΟΟΣΑ είχε προβλέψει ρυθμό ανάπτυξης 3,4% για το 2013 και 4,2% για το 2014. Συγκεκριμένα, οι ΗΠΑ αναμένεται να καταγράψουν ρυθμό ανάπτυξης 1,9% φέτος και 2,8% το 2014, ο υψηλότερος από το 2005. Αντιθέτως, η Ευρωζώνη εκτιμάται πως θα παραμείνει σε ύφεση για δεύτερο έτος, παρουσιάζοντας συρρίκνωση 0,6% φέτος. Το 2014, όμως, αναμένεται να επιστρέψει σε ανάπτυξη 1,1%. Σημαντικές διαφορές παρουσιάζουν, ωστόσο, οι προοπτικές κάθε κράτους-μέλους. Ο επικεφαλής οικονομολόγος του ΟΟΣΑ είπε ότι οι κίνδυνοι για τις προοπτικές της οικονομίας της Ευρωζώνης έχουν αρχίσει να περιορίζονται.\nΠροειδοποίησε, ωστόσο, ότι ο περιορισμός της κρίσης χρέους μπορεί να οδηγήσει σε μεταρρυθμιστική κόπωση.\n«Όσον αφορά την Ευρώπη, ανησυχούμε ότι ίσως εδραιωθεί ο εφησυχασμός» σχολίασε στο Reuters. «Αυτός είναι ένας νέος κίνδυνος για την Ευρώπη», προσέθεσε.\nΣύμφωνα με τον ΟΟΣΑ, η ΕΚΤ πρέπει να λάβει «γενναία μέτρα», πέραν της μείωσης των επιτοκίων, προκειμένου να βοηθήσει την Ευρωζώνη να βγει από την ύφεση.\n«Η Ευρώπη είναι σε πολύ δύσκολη κατάσταση» συμπλήρωσε.\n«Πιστεύουμε ότι η ευρωζώνη πρέπει να εξετάσει πιο επιθετικά μέτρα. Θα μπορούσαμε να το αποκαλέσουμε ποσοτική χαλάρωση ευρωζώνης», είπε, αναφερόμενος στην πολιτική εκτύπωσης χρήματος για αγορές assets με σκοπό την ενίσχυση της ανάπτυξης.\nΟ Οργανισμός αύξησε την πρόβλεψή του για την ανάπτυξη στην Ιαπωνία στο 1,6% φέτος, ενώ υιοθέτησε πιο απαισιόδοξες εκτιμήσεις για την Κίνα, προβλέποντας ότι η οικονομία της θα επεκταθεί κατά 7,8% έναντι προηγούμενης εκτίμησής του για 8,5%.\nΠροηγούμενο ΆρθροΤτΕ: Στο 28% θα φτάσει η ανεργία φέτοςΕπόμενο ΆρθροΚατηγορία σε Παπακωνσταντίνου για απιστία


Άμφισσα: Συνελήφθη ως συνεργός για το ένοπλου με αποτέλεσμα το θάνατο της 13άχρονης Ρομά- Αναζητείται ο 34άχρονος – Nantia Report\nΆμφισσα: Συνελήφθη ως συνεργός για το ένοπλου με αποτέλεσμα το θάνατο της 13άχρονης Ρομά- Αναζητείται ο 34άχρονος\nΣτη σύλληψη 40άχρονου Αλβανού, υπάλληλος του επιχειρηματία, ο οποίος αναζητείται καθώς πυροβόλησε με αποτέλεσμα το θανάσιμο τραυματισμό της 13άχρονης Γιαννούλας Καραχάλιου στον καταυλισμό των Ρομά στην Άμφισσα προχώρησε (05/06) ΕΛ.ΑΣ.\nΟ 40άχρονος Αλβανος κατηγορείται ως συνεργός καθως σύμφωνα με πληροφορίες, επέβαινε στο αγροτικό όχημα μαζί με τον ιδιοκτήτη του κρεοπωλείου λίγο μετά το ένοπλο επεισόδιο στον καταυλισμό των Ρομά όταν οργισμένοι ομόφυλοί της καταδίωκαν το δράστη, τον εγκλώβισαν και του επιτέθηκαν.\nΟ 40άχρονος Αλβανός αρνείται την οποιαδήποτε εμπλοκή του, ενώ φέρεται να δηλώνει άγνοια για το σημείο όπου κατέφυγε ο 34άχρονος κρεοπώλης μετα το ένοπλο. Ωστόσο οι Ρομά υποστηρίζουν ότι ήταν παρόν την ώρα των πυροβολισμών δίπλα στον επιχειρηματία.\nΣε κλίμα οργής και υπο αυστηρα μέτρα από την ΕΛ.ΑΣ εχει προγραμματισθεί στην Άμφισσα (06/06-11.00) η κηδεία της 13χρονης Γιαννούλας Καραχάλιου, η οποία τραυματίσθηκε κι έπεσε νεκρή από τα πυρά επιχειρηματία ο οποίος εξακολουθεί να διαφεύγει για την πράξη του.\nΡομά απειλούν να πάρουν το Νόμο στα χέρια τους.\nΑργα το βραδυ (05/06) εξαγριωμένοι Ρομά συγκεντρώθηκαν στην κεντρική πλατεία της Άμφισσας με ξύλα και ρόπαλα ως εκδήλωση οργής στο θανάσιμο τραυματισμό της 13άχρονης με αίτημα την παραδειγματική τιμωρία του 34άχρονου φερόμενου ως δράστη των πυροβολισμών.\nΗ μητέρα της 13άχρονης Γιαννούλας Καραχάλιου ανεφερε για το περιστατικό, «Χόρευε η κόρη μου, εγώ ήμουν απέναντι και άκουσα τον πυροβολισμό. Βλέπω την κόρη μου κάτω. Μου σκότωσε την κόρη αυτός, σηκώθηκε κι έφυγε. Τον είδα ότι ήταν αυτός. Μου σκότωσε το μωρό, εγώ έσπασα το σπίτι του, εγώ έβαλα φωτιά στο αυτοκίνητό του. Σκότωσε την κόρη μου. Ήταν κι άλλα παιδιά που χόρευαν εδώ. Δεν πρόλαβε να φύγει το κορίτσι μου. Εγώ τη σήκωσα από κάτω…» επαναλαμβάνει η μητέρα της 13άχρονης Ρομα.\n«Ζητάω δικαίωση. Η κόρη μου έφυγε. Αυτός να σαπίσει στη φυλακή, να κλειστεί όλα τα χρόνια μέσα. Πέθανε σαν ένα αρνί, έτσι πετάχτηκε το αίμα της… εγώ την πήγα στο νοσοκομείο, ήταν γεμάτη αίματα, το κορίτσι μου ήταν “σβησμένο”. Σκότωσε κι έφυγε. Είναι δολοφόνος», καταλήγει η μητέρα της Ρομά.\nΟ Παναγιώτης Πετρόπουλος, επικεφαλής του καταυλισμού των Ρομά στην Άμφισσα στο R24/7, ανέφερε για το περιστατικό “Πήρε μόνος του τον νόμο στα χέρια του. Στα είκοσι μέτρα έγινε ο πυροβολισμός. Τον σταμάτησε κάποιος δικός μας και του είπε να μην τρέχει γιατί παίζουν τα παιδιά. Έριχνε όπου έβρισκε. Έριξε δύο φορές”.\nΟ ίδιος υποστήριξε ότι δεν προηγήθηκε κλοπή στο σπίτι ή την επιχείρησή του 34άχρονου από Ρομά: “Τον ξέραμε πολύ καλά. Δεν έγινε κλοπή στο σπίτι του από εμάς. Αν κάνουν δύο τη δουλειά, δεν θα την πληρώσουν 30 άτομα. Δεν θα γίνουν επεισόδια μετά την κηδεία”, κατέληξε.\nΑνακοίνωση εξέδωσε η Πανελλήνια Ομοσπονδίας Ρομά\nΠαράλληλα, η Ομοσπονδία των Ρομά εκφράζει την οδύνη και τη θλίψη της για το περιστατικό και τα οδυνηρά αποτελέσματα που είχε, τονίζοντας πως «απαιτείται ψυχραιμία και νηφαλιότητα από όλες τις πλευρές» κι εκφράζει την «απόλυτη εμπιστοσύνη» της, στη Δικαιοσύνη για την απόδοση ευθυνών και τιμωρία για το περιστατικό .\n“Δηλώνουμε παρόν στην αντίδραση και στη διαμαρτυρία για την παραχάραξη της ιστορίας από εσωτερικούς και εξωτερικούς παράγοντες”


Κομοτηνή: 17-8-2018 Πρωινή Ενημέρωση - komotini: 17-8-2018 proini enimerosi\nΓΔ: 600.96 1.33%\nΚομοτηνή: 17-8-2018 Πρωινή Ενημέρωση\n07:29 17/8/2018 - Πηγή: ΕΡΤ\nΔημοσιεύθηκε η δημόσια πρόσκληση υποβολής αιτήσεων χρηματοδότησης για τη δράση «Κέντρα Στήριξης της Κοινωνικής και Αλληλέγγυας Οικονομίας». Στόχος της δράσης, που χρηματοδοτείται με το συνολικό ποσό των 11.303.000€, είναι η υποστήριξη της ανάπτυξης του θεσμού της Κοινωνικής και Αλληλέγγυας Οικονομίας (Κ.ΑΛ.Ο), με πρώτο βήμα τη σύσταση από φορείς Κ.ΑΛ.Ο. 89 Κέντρων Στήριξης σε όλη τη χώρα.\nΤα Κέντρα Στήριξης θα λειτουργήσουν ως «σημεία ενημέρωσης»\nγια την Κοινωνική και Αλληλέγγυα Οικονομία, ως δομές συμβουλευτικής υποστήριξης κοινωνικών επιχειρηματιών και υποψηφίων κοινωνικών επιχειρηματιών και ως δομές υποστήριξης της δημιουργίας και ανάπτυξης άλλων φορέων Κ.ΑΛ.Ο. Η περίοδος υποβολής αιτήσεων θα διαρκέσει έως τις 14/9/2018 (ώρα 13:00) και η αίτηση χρηματοδότησης υποβάλλεται ηλεκτρονικά στο Πληροφοριακό Σύστημα Κρατικών Ενισχύσεων (ΠΣΚΕ) που παρέχει το Υπουργείο Οικονομίας και Ανάπτυξης στην διεύθυνση www.ependyseis.gr/mis με την ένδειξη: «ΚΕΝΤΡΑ ΣΤΗΡΙΞΗΣ ΚΑΛΟ».\nΠράσινη ενεργειακά η Περιφέρεια Αν.Μ.Θράκης\nΠράσινη ενεργειακά είναι έτοιμη να γίνει η Περιφέρεια Ανατολικής Μακεδονίας-Θράκης. Πριν από μερικές ημέρες υπεγράφη η σύμβαση με την TREK Development ως συμβούλου, για τη διερεύνηση σε πρώτη φάση και αξιολόγηση για την ενεργειακή αναβάθμιση στον αστικό οδοφωτισμό και την εξοικονόμηση ενέργειας στα δημόσια κτίρια της Περιφέρειας. Το ενδιαφέρον σε αυτή την προσπάθεια είναι πως στόχος είναι το έργο να μην αφορά μόνο την Περιφέρεια η οποία θα λειτουργεί ως ομπρέλα για τους Δήμους που θα ενδιαφερθούν να ενταχθούν σε αυτό το πρόγραμμα και να επωφεληθούν από την χρηματοδότηση που θα εξασφαλιστεί, την μείωση κόστους για τον οδοφωτισμό αλλά την λειτουργία των δημόσιων κτιρίων όπως σχολεία, νοσοκομεία, διοικητικά κτίρια, πυροσβεστικοί σταθμοί, αστυνομικά μέγαρα κ.α.\nΓια μία ακόμη χρονιά, ξανά στο πλαίσιο του Φεστιβάλ Μαρωνείας – Σαπών, ανταμωσαν για τρεις ημέρες οι απανταχού Ξυλαγανιώτες. Στο μήνυμα των διοργανωτών τονίζεται ότι πλήθος κόσμου,από τη Θράκη ,την υπόλοιπη Ελλάδα αλλά και το εξωτερικό , βρέθηκε στην πλατεία της Ξυλαγανής και τις 3 μέρες του ανταμώματος και χόρεψε μέχρι αργά υπό τους ήχους θρακιώτικης και όχι μόνο παραδοσιακής μουσικής. Η ολοκλήρωση των εκδηλώσεων έγινε με την βράβευση των επιτυχόντων μαθητών του Λυκείου Ξυλαγανής στα ΑΕΙ και ΤΕΙ της χώρας ενώ ,υπό τους ήχους του μουσικού συγκροτήματος ΘΡΑΚΟΜΕΛΟ ενώ τα χορευτικά τμήματα του Πολιτιστικού Ομίλου Ξυλαγανής παρουσίασαν θρακιώτικους χορούς αποσπώντας το θερμό χειροκρότημα των παρεβρισκομένων.\nΗ Πολιτιστική Στέγη Ν.Ερασμίου “ΓΕΩΡΓΙΟΣ ΒΙΖΥΗΝΟΣ” διοργανώνει πολιτιστικές εκδηλώσεις με τίτλο ’’ΕΡΑΣΜΕΙΑ 2018’’ από τις 25 έως 29 Αυγούστου στο Ν.Εράσμιο Ξάνθης. Το πρόγραμμα ξεκινά το Σάββατο 25 Αυγούστου στις εννέα το βράδυ με έντεχνη βραδιά με τον Γιώργο Παπά. Την Κυριακή ακολουθεί παραδοσιακή βραδιά. Συμμετέχουν με τα χορευτικά τους συγκροτήματα η ‘’Πολιτιστική Στέγη Ερασμίου’’ η ‘’Φιλοπρόοδη Ένωση Ξάνθης’’, ο ‘’Σύλλογος Εβριτών Ν. Ξάνθης’’, ο ‘’Σύλλογος Μικρασιατών Ν. Ξάνθης’’ και ο ‘’Πολιτιστικός Σύλλογος Ευκαρπίας Κιλκίς ‘’Το Λαβάς’’. Θα ακολουθήσει γλέντι με ζωντανή μουσική για όλο τον κόσμο. Την Δευτέρα 27 Αυγούστου σαρακατσάνικο γλέντι με τους Τσιλιγγίρη Βαγγέλη (κλαρίνο), Ζλατίνη Κωστή (τραγούδι) και Μπανιώτη Κώστα (τραγούδι). Κατά την διάρκεια των εκδηλώσεων ‘ΕΡΑΣΜΕΙΑ 2018’’ από το Σάββατο 25 Αυγούστου έως και την Τετάρτη 29 Αυγούστου θα υπάρχει στην αίθουσα του Πολιτιστικού Κέντρου Ν. Ερασμίου έκθεση παραδοσιακών ενδυμασιών (αυθεντικών και πιστών αντιγράφων) από την προσωπική συλλογή του κ. Δημοσθένη Κουρτίδη. Ώρες λειτουργίας 19:00-22:00\nΕκδρομή στις καγκέλες\nΕκδρομή στις Καγκέλες διοργανώνει το Σάββατο 18 Αυγούστου το Πελίτι Κομοτηνής στις 7:00 το απόγευμα. Το πρόγραμμα περιλαμβάνει διανυκτέρευση δίπλα στη θάλασσα.\nΣυνελήφθησαν στο νομό Ροδόπης, δύο αλλοδαποί, ηλικίας 29 και 16 ετών, οι οποίοι προωθούσαν στο εσωτερικό της χώρας, οκτώ μη νόμιμους μετανάστες. Σε επαρχιακή οδό πλησίον του οικισμού Ν. Σάντας, οι αστυνομικοί πραγματοποίησαν σήμα στάσης σε αυτοκίνητο με οδηγό τον 29χρονο και συνοδηγό τον 16χρονο, όμως ο οδηγός δεν συμμορφώθηκε, ανέπτυξε ταχύτητα και ακολουθήθηκε από τους αστυνομικούς. Λίγο πιο κάτω το όχημα ακινητοποιήθηκε και οι δύο διακινητές διέφυγαν, πεζή, σε δασική περιοχή. Υπήρξε άμεση κινητοποίηση των αστυνομικών, με αποτέλεσμα λίγες ώρες αργότερα να εντοπίσουν τους δύο δράστες. Όπως διαπιστώθηκε από τον έλεγχο στο εσωτερικό του αυτοκινήτου, οι δυο διακινητές μετέφεραν με αυτό, παράνομα, στην ενδοχώρα οκτώ μη νόμιμους μετανάστες. Κατασχέθηκε το όχημα και το χρηματικό ποσό των 150 ευρώ. Οι συλληφθέντες οδηγήθηκαν στην κα Εισαγγελέα Πρωτοδικών Ροδόπης, ενώ την προανάκριση ενήργησε το Τμήμα Συνοριακής Φύλαξης Σαπών.\nΣυνεχίζεται το στοχευμένο πρόγραμμα της Ελληνικής Αστυνομίας για την αντιμετώπιση των «επικίνδυνων» τροχονομικών παραβάσεων. Την εβδομάδα από 6 έως 12 Αυγούστου πραγματοποιήθηκαν έλεγχοι σε 14.871 οχήματα, “δίνοντας προτεραιότητα” στη μη χρήση προστατευτικού κράνους και τη στέρηση ασφαλιστηρίου συμβολαίου. Βεβαιώθηκαν συνολικά 2.375 σχετικές παραβάσεις σε όλη την επικράτεια.\nΤην τεχνική ηγεσία της Σχολής του Ολυμπιακού στην Κομοτηνή ανέλαβε ο Χρήστος Πλασταράς, όπως ανακοίνωσαν οι «ερυθρόλευκοι». Ο Θρύλος προσπαθεί συνεχώς για το καλύτερο δυνατό αποτέλεσμα σε όλες τις Σχολές του, με την πρόσληψη του Χρήστου Πλασταρά να έρχεται να το επιβεβαιώσει. Ο Χρήστος Πλασταράς σπουδάζει στο ΤΕΦΑΑ στο Δημοκρίτειο Πανεπιστήμιο Θράκης, ενώ αγωνίζεται στη Δόξα Νέου Σιδηροχωρίου. Αναλυτικά η ανακοίνωση: «Η Ακαδημία μας βρίσκεται στην ευχάριστη θέση να ανακοινώσει την έναρξη της συνεργασίας της με τον κ. Πλασταρά Χρήστο, ο οποίος θα αναλάβει ως προπονητής».\nΣτην τελική ευθεία μπαίνουν οι προετοιμασίες για το 5ο Run Greece Αλεξ/πολης, με το άνοιγμα των εγγραφών του. Οι online εγγραφές για τους Αγώνες RUN GREECE ΑΛΕΞΑΝΔΡΟΥΠΟΛΗ (Αγώνας 10χλμ, 5χλμ και Παιδιών) υποβάλλονται online μέσω της ιστοσελίδας (www.run-greece.gr). Από την 1η Σεπτεμβρίου έντυπες αιτήσεις συμμετοχής θα υπάρχουν διαθέσιμες και σε συγκεκριμένα σημεία στο Δήμο Κομοτηνής, στο Δήμο Ξάνθης καθώς και στις Σάπες. Για τις ημέρες και ώρες λειτουργίας των παραπάνω κέντρων όπου μπορείτε να υποβάλλετε την αίτηση συμμετοχής σας, παρακαλούμε επικοινωνήστε με τα γραφεία της ΕΑΣ ΣΕΓΑΣ ΑΝΑΤ. ΜΑΚΕΔΟΝΙΑΣ – ΘΡΑΚΗΣ (τηλ.: 2321050818, κινητο: 6907605015, email: [email protected]).\nΑίθριος o καιρός σήμερα με τοπικές νεφώσεις και πιθανές βροχοπτώσεις, κυρίως στα δυτικά ηπειρωτικά. Οι άνεμοι θα πνέουν βόρειοι, βορειοδυτικοί 3 με 5 και στο Αιγαίο τοπικά, μέχρι 6 μποφόρ. Η θερμοκρασία θα παρουσιάσει μικρή άνοδο.\nΑίθριος καιρός την Σάββατο με τοπικές νεφώσεις και πιθανές βροχοπτώσεις, κυρίως στα δυτικά και βόρεια ορεινά. Οι άνεμοι θα πνέουν βόρειοι, βορειοδυτικοί 4 με 5 και στο Αιγαίο 6 και τοπικά,μέχρι 6 μποφόρ. Η θερμοκρασία θα παρουσιάσει μικρή στα ανατολικά.\nκομοτηνη, ενημερωση, δραση, οαεδ, trek, σχολεια, ελλαδα, αει, τει, ηλεκτρα, θεατρο, θριλερ, ολυμπιακος, τεφαα, run, online, αλεξανδρουπολη, εασ, σεγασ, τηλ, κινητο, email, καιρος, αιγαιο, ert, κινηση στους δρομους, σταση εργασιας, αλλαγη ωρας, ηλεκτρα γαλανου, Καλή Χρονιά, θεμα εκθεσης 2012, ολυμπιακοί αγώνες, αλλαγη ωρας 2012, αλλαγη ωρας 2013, ξανα, δημοκριτειο, αιτηση, αυτοκινητο, βημα, εασ, ηγεσια, θαλασσα, θριλερ, θρακη, θρυλος, μουσικη, οικονομια, περιοδος, πλαισιο, προγραμμα, σχολες, τεφαα, email, αγωνες, αει, αιτησεις, τει, βορεια, βραδια, βραδυ, βρισκεται, γινει, γλεντι, γραφεια, δευτερα, διευθυνση, δοξα, εγινε, εγγραφες, αιθουσα, ευρω, υπαρχει, εκθεση, εβδομαδα, ερχεται, ετων, θεσεις εργασιας, κινητο, κιλκις, κτιρια, λειτουργια, ματια, μειωση, μπορειτε, νοσοκομεια, οδηγος, οκτω, ομπρελα, οχηματα, οχημα, πεδιο, ρολο, σαπες, σαββατο, σεγασ, συγκεκριμενα, τμημα, φεστιβαλ, φορμα, χρηστος, ωρες, αγωνας, μποφορ, ευθεια, εννεα, ενωση, ετοιμη, ηπειρωτικα, χωρα, ηλεκτρονικα, υπουργειο, κυριακη, run, σημα, online, trek, θερμοκρασια, θεσεις, ξεκινησε\nπυλοσ, eek, λιακοπουλος, ρες, loca\nΣητεία: Αυτοκτονία 45χρονου στη Ζάκρο – Δύο περιστατικά σε ένα 24ωρο στην Κρήτη!\nΧανιά: Κακόγουστη φάρσα για βόμβα σε Boing 757\nΗράκλειο: Στη ΜΕΘ 5χρονο κοριτσάκι – Υπέστη ανακοπή!\nΗράκλειο: Υπό έλεγχο η φωτιά στις Παρασκιές\nΗράκλειο: Πύρινο μέτωπο στο Δ. Μινώα Πεδιάδας\nΟι πολιτικές εφημερίδες 17/8/2018\nΟ καιρός για σήμερα Παρασκευή 17 Αυγούστου 2018\nΓ. Μαλανδράκης: «Να χρηματοδοτήσει η Π.Ε.Δ. την εκπόνηση των επιχειρησιακών σχεδίων έκτακτης ανάγκης των Δήμων της Κρήτης»\nΧανιά: Παρουσίαση της δράσης «Ανακυκλώνω στην παραλία» (video)


Ανεμογκάστρι: Κόντρες για το «Plan B» της Ελλάδας\nΣύμφωνα μάλιστα με χθεσινό δημοσίευμα του Reuters, το οποίο επικαλείται τρεις πηγές, η Ε.Ε. επεξεργάζεται σχέδιο έκτακτης ανάγκης αν απορριφθεί το μεσοπρόθεσμο πρόγραμμα και η χώρα δεν λάβει την 5η δόση βοήθειας από την Ε.Ε. και το ΔΝΤ.\nΟι πληροφορίες επιμένουν ότι ο σχεδιασμός δρομολογείται εδώ και εβδομάδες και έχει στόχο να διασφαλίσει ότι η Ελλάδα θα λάβει τη ρευστότητα που χρειάζεται ώστε να μην υπάρξει στάση πληρωμών.\nΤο εναλλακτικό σχέδιο θα αποτρέψει επίσης το ενδεχόμενο μετάστασης του προβλήματος στην Ιρλανδία, στην Ισπανία και στην Πορτογαλία αλλά και τον αντίκτυπο στο τραπεζικό σύστημα της ευρωζώνης, δεδομένου ότι οι γερμανικές και οι γαλλικές τράπεζες κατέχουν μεγάλο ποσοστό των ελληνικών ομολόγων.\n«Υπήρχαν διαβουλεύσεις για τον κίνδυνο μετάστασης για αρκετές εβδομάδες», αναφέρει μια πηγή στο Reuters, τονίζοντας ότι «σε αυτές τις καταστάσεις αναγκαστικά πρέπει να υπολογίζεις και τις επόμενες κινήσεις». Σύμφωνα με τις μέχρι στιγμής εξελίξεις, μια επιλογή που μελετάται είναι να διατεθεί νέο δάνειο στην Ελλάδα από «τρίτο παράγοντα».\n«Δυσκολεύομαι να πιστέψω ότι δεν θα υπάρξει τράπεζα ή οργανισμός που θα δεχτεί να δώσει ένα νέο δάνειο για την Ελλάδα», δήλωσε πηγή στο Reuters.\nΣημειώνεται πως έχουν ήδη απορριφθεί αρκετές σκέψεις, όπως το να δοθεί προσωρινό δάνειο (bridging loan) από την Ε.Ε. «Η επιλογή αυτή συζητήθηκε πριν από λίγες ημέρες, πριν από τη συνάντηση του Eurogroup στο Λουξεμβούργο, αλλά καταλαβαίνω ότι τη στιγμή αυτή έχει απορριφθεί», ανέφερε άλλη πηγή στο Reuters.\nΣύμφωνα με δημοσίευμα των Financial Times η κατάρτιση ενός Plan B προχωρά κατόπιν πιέσεων του Βερολίνου, γεγονός που αποδεικνύεται και από τις δηλώσεις αξιωματούχων του γερμανικού υπουργείου Οικονομικών. «Πρέπει να προετοιμαστούμε για το χειρότερο», δήλωσαν ο υπουργός Οικονομικών κ. Wolfgang Schaeuble αλλά και ο υφυπουργός κ. Joerg Asmussen.\nΗ εφημερίδα αναφέρει πως μία από τις προτάσεις που έχουν τεθεί επί τάπητος είναι η χρήση δημόσιου χρήματος για την αγορά ελληνικών ομολόγων με χαμηλότερο επιτόκιο. Η ιδέα είχε διατυπωθεί και παλαιότερα, όταν αρκετοί στους κόλπους της Ε.Ε. επέμεναν ότι ο μηχανισμός στήριξης (EFSF) θα έπρεπε να μπορεί να αγοράζει κρατικά ομόλογα.


O Leonardo DiCaprio τα "έχωσε" στην Ελλάδα και με το δίκιο του! - Kallitheacity.com\nHome Ελλάδα O Leonardo DiCaprio τα “έχωσε” στην Ελλάδα και με το δίκιο του!\nO Leonardo DiCaprio τα “έχωσε” στην Ελλάδα και με το δίκιο του!\nOLeonardo DiCaprio τιμάει σχεδόν κάθε χρόνο την χώρα μας για τις διακοπές του, αλλά ένα περιστατικό τον ώθησε στα άκρα και εκφράστηκε με ένα δυσαρεστημένο μήνυμα για την άσχημη κατάσταση με τα σκουπίδια στον βυθό της Άνδρου. Ο βραβευμένος με Όσκαρ ηθοποιός είναι γνωστός για την μεγάλη ευαισθητοποίηση που έχει για το περιβάλλον, έχοντας ιδρύσει κιόλας το Leonardo DiCaprio Foundation, που χρηματοδοτεί εκατοντάδες projects για την προστασία του πλανήτη μας.\nΑυτές τις μέρες ο DiCaprio παραθερίζει στην Πάρο αλλά ένα βίντεο για την άσχημη κατάσταση που επικρατεί στο γειτονικό νησί της Άνδρου, τον εξόργισε με αποτέλεσμα να το αναρτήσει στον Instagram λογαριασμό του.\nΣτη λεζάντα του post του γράφει:\nΠλαστικές σακούλες και καθίσματα τουαλέτας. Εκατοντάδες πεταμένα αλιευτικά δίχτυα. Όλα αυτά ήταν κολλημένα στον βυθό της θάλασσας στο νησί της Άνδρου στην Ελλάδα. Οι εθελοντές συγκέντρωσαν περίπου 300 κιλά πλαστικών σκουπιδιών. Κάποιοι λένε ότι τα μικροπλαστικά αφήνουν αόρατες επιπτώσεις στο περιβάλλον και εμάς επίσης. Μπορούν να καταναλωθούν από τα ψάρια και μετά να γίνουν μέρος της τροφής μας.\nΑξίζει να σημειωθεί πως η επιχείρηση καθαρισμού, που φαίνεται κιόλας στο παρακάτω βίντεο, έγινε στα τέλη Ιουλίου. Χωρίς αμφιβολία, αυτή η ανάρτηση δεν αποτελεί και την καλύτερη δυνατή διαφήμιση για την χώρα μας εν μέσω κιόλας της τουριστικής περιόδου.\nΑγριο ξύλο μεταξύ αλλοδαπών στην παραλία του Μπάτη στο Παλαιό Φάληρο (vid)\nΝέο χαράτσι με τον ΕΝΦΙΑ κι ο Τσακαλώτος ειρωνεύεται: Αυξήσεις μόνο για… ψηφοφόρους της ΝΔ\nprevious «Βούλιαξε» από κόσμο η Σαντορίνη! Η απίστευτη φωτογραφία που κάνει το γύρο του διαδικτύου\nnext Σε κατάσταση έκτακτης ανάγκης κηρύχθηκε η Εύβοια\nΤέλος ο νόμος Κατσέλη όπως τον ξέραμε ως τώρα με νέο νόμο τον Δεκέμβριο\n06/11/2018 KallitheaCity Team 0\nΚαμίνι η χώρα από Τετάρτη – Στους 43 βαθμούς η θερμοκρασία την Παρασκευή\n26/06/2017 KallitheaCity Team 0\n«Μην πολεμάς τον Έλληνα» ένα τραγούδι από τα παλικάρια της Κρήτης (vid)\nΑστυνομία: Fake news η είδηση για τον θησαυρό σε σπίτι πολιτικού\n10/11/2018 KallitheaCity Team 0